Bigarren eskukoa — Gaztezulo\nBigarren eskukoa https://www.gaztezulo.eus/albisteak/bigarren-eskukoa https://www.gaztezulo.eus/albisteak/bigarren-eskukoa/@@download/image/6p15-2.jpg\nBigarren eskuko produktuen salerosketa goraka doa etengabe. Batzuetan pagotxa ederrak topatzeko aukera ematen dute bigarren eskuko dendek.\nBigarren eskuko salerosketa zabaltzen ari da gure artean. Poliki-poliki, ordea, ez baikaude inondik ere beste zenbait herriren pare. Izan ere, Alemanian edo Ingalaterran esaterako, sektore hau oso garrantzitsua da eta bigarren eskuko milaka denda dituzte. Sektore hau hartzen ari den garrantziaz jabetzeko, kontuan har ezazue Cash Convertersek, bigarren eskuko produktuen salerosketan diharduen enpresak, hainbat herrialde eta estatutan lan egiten duela eta milaka milioi pezetako irabazia izaten duela urtero.\nBigarren eskuko dendek lau abantaila dituzte. Batetik, produktu bera merkeago erosteko aukera ematen dute. Produktu berriekin alderatuta, %30 eta %70 bitarte aurreztu dezakegu. Bigarrenik, birziklapena laguntzen da. Izan ere, kate horretan sartuko ez balira, produktuok, berriro ere erabiltzeko moduan dauden arren, zaborrontzira joango lirateke. Hirugarrenik, zenbaitetan denda hauetan beste inon aurkitzerik izango ez di-tugun produktu bi-txiak topa ditzakegu. Azkenik, Gobernuz Kanpoko Erakunde batzuek salerosketatik lortutako di-rua garapen proiektuetara bideratzen dute, Hirugarren Mundura adibidez.\nBaina saltzeaz gain, bigarren eskuko dendek produktuak jasotzen dituzte. Bi bide dira ohikoenak. Lehenengoa salerosketa da. Salerosketan bezeroak produktu bat eramaten du dendara eta dendariak diru eskaintza egiten du: normalean produktu berriak merkatuan duen prezioaren %25 edo %60 eskaintzen du. Bigarren bidea produktua dendan uztea da, salmenta prezioa negoziatu ondoren: dendak saltzen duenean lortutako diruaren ehuneko bat eskuratzen du eta gainerakoa bezeroari ematen dio.\nMahaia 15.000/30.000 (600-200)\n2.000/3.000 1.000 (40)


Perla - Wikipedia, entziklopedia askea.\nzuria, arrosa, zilarkara, krema, urrekara, berdea, urdin argia, beltza, horia, ostadarra\nPerla edo altiste nakarrezko ale gisakoa da, ostretan, batez ere Pinctada margaritifera espeziean, eta beste soinbera batzuen maskorraren barnean eratzen dena. Bitxi gisa erabiltzen da.\n3 Perla ezagunak\nPerla hitza latinezko perna hitzetik dator, hanka esan nahi duena, txerri-hanka itxurako bibalbio batetik. Euskaraz txirlarri ere erabili izan da.\nPerlak soinberaren gorputzean sartzen den zabor ale batetik sortzen dira; partikula txiki bat (animali txikia, hondar pikorra, etab.) soinberaren oskol barnera sartzen denean eratzen da perla; muskuiluaren oskola eratzen duten zelulek pikorra nakarrezko edo kaltzio karbonatozko geruzez inguratzen dute, harengandik babesteko, eta perla eratuz joaten da geruzaz geruza. Perlak sailkatzeko pisua (kilateak), kolorea, egitura, distira eta forma hartzen dira kontuan; aintzat hartuenak ostrek ematen dituztenak dira, zuriak edo ia zuriak, biribilak edo madari formakoak. Gaur egun eskaria handia baita, perla artifizialak egiten dira, ostra baten epitelio zati bat beste bati txertatuz.\nPerla ezagunak[aldatu | aldatu iturburu kodea]\nPerla Peregina: hasieran Filipe II.a Espainiakoarena, eta geroago Richard Burton aktoreak Elizabeth Taylor-i oparitua\nAlaren Perla: 1934an aurkitua Filipinetan. Munduko handiena da, 6,4 kg pisatzen baititu eta batez-besteko diametroa 24 cm da\nArco Valley Pearl: (78 x 41 x 35 mm, itxura barrokoa, Txinako Enperadoreak oparitu ei zion Marco Polori.\nReine des Perles: Frantziako Koroarena, 1792an desagertua\nHego Gurutzea: bederatzi perlen batura, 1974an Australian aurkitua\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/11/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nOrriaren azken aldaketa: 1 apirila 2022, 16:51.


Pecorino - Wikipedia, entziklopedia askea.\nPecorinoa ardi esnez (pecora hitzak ardia esan nahi du italieraz) eginiko italiar gazta ondu barietate bat da.\nLau Pecorino barietate nagusietatik, guztiek Europar Batasunak Babestutako Jatorrizko Izendapen estatusa dutelarik, Erromatar Pecorinoa da ziuraski Italiatik kanpo ezagunena, bereziki Estatu Batuetan, XIX. mendetik gaztarentzako esportazio merkatu garrantzitsu bat izan dena. Erromatar Pecorino gehiena Sardinia uhartean egiten da, gazta honen ekoizpena Lazion eta Toskanako Grossetoko probintzian ere baimenduta dagoen arren.\nBabestutako Jatorrizko Izendapenaren beste barietateak Sardiniako Sardiniar Pecorinoa, Toskanar Pecorinoa, hau Sardiniar Pecorinoaren toskanar barietatea delarik (ia soilik Toskanara euren artaldeekin 1950eko hamarkadan joan ziren sardiniarrek egina) Siziliako Siziliar Pecorinoa (Picurino Sicilianu sizilieraz) eta Basilicatako Pecorino di Filiano dira. Barietate guzti hauek zenbait estilotan topa daitezke heltze denboraren arabera. Gaztarik helduenak, stagionato deituak (onduak, helduak) gogorragoak dira, baina testura hauskor bat mantentzen jarraitzen dute, eta gurin eta intxaur zapore argi bat dute. Beste bi motak, semistagionato (erdionduak) eta fresco, testura samurrago bat eta esne eta esnegain zapore leunagoak dituzte.\nHegoaldean ohikoa da Pecorinoari piperbeltz aleak edo piper gorri ezkatak gehitzea. Gaur egun beste osagai ugari gehitzen zaizkio, intxaurrak, errukula edo boilur zuri edo beltzezko zati txikiak kasu. Sardinian, nahita, gaztaren euliaren larbak sartzen dira casu marzu izeneko tokiko gutizia lortzeko.\nPecorino stagionato on bat, sarritan bazkari bateko postrea da, udare eta intxaurrekin zerbitzatua edo gaztainondo ezti gogorrez bustia. Pecorinoa sarritan pasta plateretan ere erabiltzen da, italiar eskualde gehienetan lehen aukera delarik, Unbriatik hasi eta Siziliaraino, askoz garestiagoa den Parmiggiano-reggiano gaztaren ordez. Gaur egun, nahiago da Erroma eta Lazioko pasta errezetetarako, esate baterako, pasta sugo all'amatricianarekin, pasta cacio e pepe eta pasta alla gricia kasu.\nAzken aldaketa 16 abendua 2019(e)an, 12:34(e)tan


Otsoak inpernura! - Anboto.org\nGoiztidi Diaz Basterra (EAJ) 2017-11-24 08:30\nOtsoak basoan bizi dira eta lau hankatan ibili. Ez dakit eboluzioaren zein momentutan gertatu zen aldaketa, baina aro honetara basoan bizi ez diren bi hankako otsoak heldu dira. Arrak dira eta lortzen dute ugaltzea eta beraien espeziea bizirik mantentzea.\nGure artean nahasturik bizi dira eta guztiz engainatzen gaituzte gure bizitzan eta etxeetan sartuz. Eta, orduan, beraien kareta kendu eta ondoan duten emakumea jipoitu egiten dute. Oraindik ere 2017. urtean plaga bat dira, kaletik dabiltza non-nahi eta ez dakizu noiz gurutzatuko diren zure bidean.\nHauetariko animalia batekin topo egiten duen emakumea inpernu batean sartzen da. Gainera, beraien babeserako dauden neurriak nahikoak ez izateaz gain, beraien bizitza kartzela bihurtzen dute. Beraien mugimenduak kontrolatuak dira, bizkartzaina eraman behar dute eta batzuetan ezin dira etxetik atera.\nZergatik bizi behar da emakumea kartzela batean? Erasotzailea izan beharko litzateke atzetik norbait eraman beharko zuena, bere pauso guztiak kontrolatzeko. Emakumea biktima da eta ez du zertan kartzela batean bizi. Biktimak aske izateko eskubidea du eta erasotzailea da inpernuan bizitzea merezi duena.\nBiktimak aurrera egiteko eskubidea du, jipoiak eta bortxaketak atzean utzi eta bizitzagaz aurrera egiteko eskubidea du. Inpernua erasotzaileak merezi du. Egin dezagun aurrera eta ia aurrera egiten dugun heinean, bi hankako otso madarikatu hauek atzean geratu eta desagertzen diren. Guztiak gara bat emakumeok, atzerapauso bat ere, zutik emakumeak!


Maiatzaren 27ra bitartean, Cannes zinearen uriburua izango da\nBizkaie! 2007-05-16 02:00 Barriak\nCoen anaiak, Tarantino, Kusturica eta Schnabel izango dira, besteak beste, Canneseko Sail Ofizialean lehiatuko diran zuzendarietako batzuk. Aurten 60. urteurrena ospatuko dau zinemaldiak eta maiatzaren 16tik 27ra bitartean izango da.\nEuskalsex, sexua euskeraz\nBizkaie! 2007-05-14 02:00 Barriak\nEuskadiko Nazinoarteko I. Areto Erotikoak euskerara bikoiztutako lehen film pornoa aurkeztuko dau. Lehen edizino honek Cicciolina aktorea ekarriko dau Bizkaiko uriburura garagarrilaren 20tik 22ra.\nNontzeflash eta Nontzefilm lehiaketen sarituak jakinarazo ditue\nBizkaie! 2007-05-11 02:00 Barriak\nNontzeberri euskerazko kultura atariak Bilboko Zine Fantastikoaren (FANT) Jaialdiaren laguntzinoagaz antolatutako ‘Nontzeflash IV. Animazinozko Film Laburren Jaialdia’ eta ‘Nontzefilm III. Fikzinozko Film Laburren Jaialdia’ lehiaketen irabazleei maiatzaren 12an emongo jakez sariak, Nontzeberri Gaua dalakoan, Bilboko Capitol zine-aretoetan gaueko 20:00etatik aurrera.\nFreddie Mercuryren bizitzea pantaila handira\nBizkaie! 2007-05-09 02:00 Barriak\nSacha Baron Cohen aktore britainiarrak Freddie Mercury Queen taldeko abeslari ohia interpretauko dau. Antza denez, artista polifazetikoa Mercuryren papela egiteko casting batera aurkeztu zan, eta Hollywoodeko izarren artean aukeratu egin eben; tartean, Johnny Depp bera be egon ei zan.\nFant´07, zinema fantastikoaren onena Bilbon\nBizkaie! 2007-05-07 02:00 Barriak\nAreto komertzialetan sartzeko traba gehiago izaten dituen zine fantastikoa bere zentzurik zabalenean hartuta, aurreko ekitaldietan legez, FANT Fantasiazko Zinemaren Bilboko XIII. Erakustaldia martxan dago, maiatzaren 13ra bitartean.\nEdward Norton aktore estadubatuarra izango da ‘Hulk’\nBizkaie! 2007-04-16 02:00 Barriak\nZurrumurruek David Duchovny (Espediente X) edo Jason Stathman (Transporter) aitatu arren, ‘American History X’ filmeko aktore nagusiak interpretauko dau azkenean ‘Hulk’.\nNömadak Tx filmak arrakasta handia lortu dau Guadalajarako (Mexiko) eta Belfasteko jaialdietan\nBizkaie! 2007-04-10 02:00 Barriak\nGasteizko Zinemastean publikoaren gustukoena, euskal produkzino lan guztien artean izendatua izan eta gero, Nömadak Tx filmak arrakasta itzela lortu dau gure mugetatik kanpo be.\n'Princess' film daniarrak irabazi dau Anima Basauri\nBizkaie! 2007-04-02 02:00 Barriak\n‘Princess’ Anders Morgenthaler zuzendari daniarraren pelikulea izan da Anima Basauri jaialdiaren 3. edizinoko irabazle nagusia, martiaren 23an hasi eta pasa dan barikuan amaitu zan zinemaldian lehen saria eskuratu dau eta.\nTarantino eta Rodriguezen ‘Grindhouse’ bitan banatuta estreinauko da Euskal Herrian\nQuentin Tarantino eta Robert Rodriguez zinemagileek osoturiko bikoteak eginiko ‘Grindhouse’ filma banaturiko bi pelikula bezela estreinauko da Euskal Herriko zinema-aretoetan.\nEuskal filmak New Yorken\nSaioa Torre Gereketa\t2007-03-23 01:00 Barriak\nBasque Film and Media Arts Festival, martiaren 28tik 30era\nMartiaren 28tik 30era bitartean, New Yorkeko ‘Tribeca Cinemas’ Robert de Niro aktorearen zinema-areto ezagunetan euskal filmak ikusteko aukerea izango da Basque Film and Media Arts Festival ekimenaren eskutik.\nNontzefilm eta Nontzeflash lehiaketen irabazleak maiatzaren 12an jakinarazoko ditue\nBizkaie! 2007-03-05 01:00 Barriak\nNontzefilm lehiaketara 155 lan aurkeztu dira eta horreetatik 50 Euskal Herrikoak izan dira. Nontzeflash lehiaketan, barriz, 154 film jaso ditue antolatzaileek; horreetatik 6 Euskal Herrikoak.\nIkus-entzunezko II. Jardunaldiak Erandion\nBizkaie! 2007-03-05 01:00 Barriak Martiaren 7tik 9ra bitartean\nIkasleei, irakasleei eta, oro har, interesa daukan edonori ikus-entzunezko mundua hurreratzea da martiaren 7tik 9ra bitartean egingo diran jardunaldien helburu nagusia.\nZuzendari eta aktore protagonistek ‘Eutsi!’ filma aurkeztuko dabe gaur EHUko Leioako campusean\nBizkaie! 2007-02-28 01:00 Barriak\nFilmaren protagonistak Asier Hormaza, Anjel Alkain, Oihana Maritoren eta Nagore Aranburu dira. Gidoia Unai Iturriaga bertsolariak idatzi dau, Alberto Gorritiberea zuzendariaren laguntzinoagaz.\nMartin Scorsese nagusi Oscar sarietan\nBizkaie! 2007-02-26 01:00 Barriak\nBorja Cobeaga zuzendari donostiarrak ez dau film labur onenaren saria jaso.\nEmakumezko aktore onenaren saria Helen Mirrer The Queen filmeko protagonisteari emon deutse eta Forest Whitakerri, bestalde, gizonezko aktore onenarena, The Last King of Scotland filman egindako lanagaitik.\n'Volver' filmak jaso ditu Goya sari nagusiak\nBizkaie! 2007-01-29 01:00 Barriak\nGuillermo del Toro zuzendariaren El laberinto del Fauno filmak lortu zituan sari gehien: zazpi. Halanda be, Pedro Almodovarren Volver filmak eroan ditu sari nagusiak.\nZinebiklubeko film onenak ikusgai\nBizkaie! 2007-01-24 01:00 Barriak\nUrtarrilaren 25etik martiaren 29ra, Abandoko udaltegian, Barrainkua kalean, neguko Zinebiklub film laburren programazinoa eskainiko da.\nPenelope Cruz Oscarretan aktore onenaren saria jasoteko izentau dabe\nBizkaie! 2007-01-23 01:00 Barriak\nPedro Almodovarren Volver filma ingelesa ez dan beste hizkuntza batean egindako film onenaren sariketatik kanpo geratu da.\nDima Rockmaster 2006 dokumentala lehenengoz ikusgai Igorren\nBizkaiea\t2007-01-18 01:00 Barriak\nMundu mailako lau eskalatzaile ezagunen lanak ditu ardatz: Patxi Usobiaga euskalduna, Dani Andrada espainiarra, David Lama austiarra eta Tomas Mrazek txekiarra. Lau protagonistek eskaladaren alderik gizatiarrena erakusten deuskue, lehiaketearen eta ikuskizunaren izkutuko kontuak tarteko. Euren motibazinoa, bizimodua eta enparauak azalduko deuskuez.\nArkaitz Basterraren ‘Agian-maybe’ zine aretoetan ikusgai urtarrilaren 26tik aurrera\nBizkaie! 2007-01-17 01:00 Barriak\n‘Agian-maybe’ dokumentala 2006ko Donostiako Zinemaldiaren Zabaltegi-Bereziak sailaren barruan estreinau zan. Filmaren protagonistak Kirmen Uribe, Mikel Urdangarin, Rafa Rueda, Bingen Mendizabal eta Mikel Valverde euskal artistak dira.\n‘Eramos pocos’, Oscarraren bila doan Borja Cobeagaren film laburra interneten ikusgai\nBizkaie! 2007-01-15 01:00 Barriak\n‘Eramos pocos’ Borja Cobeaga euskal zuzendariaren film laburra Oscar sari bat irabazteko lehian dago, Hollywoodeko Zinema Akademiak aukeratuta. Hamar lan aukeratu dabez daborduko eta bostek izango dabe azkenik saria eskuratzeko aukerea. Cobeagaren lana Youtube webgune ezagunean dago ikusgai.\n‹‹ Aurrekoak 1 2 3 4 ... 51 52 53 54 55 56 57 58 Hurrengoak ››


Txina 40Khz Ultrasoinu Nano ihinztatzeko gailua maiztasun handiko ordezkapenarekin, bi fluido bidezko ihinztapen tradizionalaren fabrikazioa eta fabrika | Qianrong\n40Khz Ultrasoinu Nano ihinztatzeko gailua maiztasun handiko ordezko bi fluido bidezko ihinztapen tradizionalarekin\n40K ultrasoinu bidezko nano ihinztapena ihinztatzeko teknologia paregabea da, hau da, ultrasoinu bidezko pita atomizatzaileen teknologian oinarritutako ihinztapen metodoa. Bi fluidoen ihinztapen pneumatiko tradizionalarekin alderatuta, ultrasoinu bidezko atomizazio bidezko ihinztapenek uniformitate hobea, estaldura lodiera meheagoa eta doitasun handiagoa lor ditzakete. Aldi berean, ultrasoinu bidezko tobera airearen presiorik gabe atomiza daitekeenez, ultrasoinu bidezko ihinztapenak erabiltzeak pintura-zipriztinak nabarmen murriztu ditzake ihinztapen prozesuan eta pintura aurrezteko xedea konturatu. Ultrasoinu bidezko ihintzaren erabilera tasa bi fluido bidezko ihinztadura tradizionalaren 4 aldiz baino handiagoa da.\nUltrasoinu toberek maiztasun handiko soinu uhinak energia mekaniko bihurtuz funtzionatzen dute eta energia mekanikoa likidoari transferitzen zaio uhin geldikorrak sortzeko. Likidoa atomizazio gainazalean sartzen da pita bidez. Likidoak toberaren atomizazio-gainazala uzten duenean, mikra tanta uniformeen laino fin batean hausten da, horrela atomizazioa lortuz.\nUltrasoinu bidezko pita atomizatzailea erresistentzia handiko titaniozko aleazioz eta beste jabedun metal batzuekin egina dago, eta horrek erresistentzia kimiko bikaina eta propietate akustiko bikainak ematen dizkio. Elementu elektroaktiboa pita itxurako kanpoko kutsaduratik babesten duen itxiturako etxebizitza batean dago.\nAurreko: Ultrasoinu Metal Hautsa Atomizatzeko Teknologia Latorrizko Hautsarentzat Maiztasun Handiko Ultra\nHurrengoa: Ultrasoinu transduktorea eramangarria Inpedantzia analizatzailea Parametroetarako neurtzeko tresna\nUltrasoinu Metal Hautsaren atomizazio teknologia ...\nUltrasoinuetako Core Osagaiak 3 Transduktorea ...


Xextrak | Iritzia | Berria\nEgia da goikoei begiratuz gero ez daukagula asebeteko gaituen eredurik. Espainiako Diputatuen Kongresuan sekulakoak eta bi esaten dizkiote elkarri, auzo-lotsa sortzerainokoak askotan eta beste askotan beldurra ematerainokoak; munduaren etorkizuna bertan jokatzen ari direlako itxura egiten dute eta hurrena diputatuen ehuneko laurogeita hamar falta izango da bere eserlekuan...\nParera begira jarrita ere ez dugu panorama hoberik aurkituko. Egunkarietako herrietako sailera bidaltzen dituzten gutunak dira neurgailu on. Batek zoriondu egingo ditu Errege Magoen Kabalgataren antolatzaileak, lehen aldiz pajeen suziriei su eman ordez argi-lanparekin atera dituztelako. Kutsadura eta arrisku txikiagoak. Baina beste batek erantzungo dio betiko suziri sutuak izan direla eta umezarotik sudur-mintzetan katigatu zitzaion usain berezi hura eskas sumatu duela aurten. Beste batek Erregeak goxokiak banatzearen alde egingo du eta ez du kontrakorik faltako. Eta hirugarren bat alde azalduko da, baina gero kaleak ongi garbitzearen truk, goxoki-zorroz zerri geratzen omen direlako. Eta beste batek zaborra jasotzea premiazkoa dela esango du, baina bere etxepekoa goizaldera jasotzen dutela eta hotsek ez diotela lorik biltzen uzten.\nEz da erraza elkar konpontzen.


MUNOANDIKO BASOAK - Floreaga Salestar Ikastetxea - Azkoitia\n2022-03-10 by DBH Floreaga Iruzkina idatzi\nUdalak, Munoaundi inguruko pinutegi bat garbitu eta EA2030n parte hartzen dugun herriko ikastetxeen erabilerarako utzi du hektarea inguruko eremu bat. Helburua bertako basoa sortu eta erabilera didaktikoa ematea da.\nAzken asteetan, honekin lotutako hainbat ekintza burutu dituzte DBH 4.mailakoek. Hasteko, urmaela sortu zuten: zuloa geruza desberdinez estali, lurra bota, hesiak ipini… Ikastetxe desberdinetako ikasleek txandaka burutu zituzten zeregin hauek.\nOndoren, gelan, urmaelaren inguruko eremu huts hori nola irudikatzen zuten marraztu zuten, hau da, sortuko dugun basoaren diseinua egin zuen ikasle bakoitzak. Horietatik, Gaizka Nogalesena izan da hautatua. Marrazki hori oinarritzat harturik, ikasle talde bat eremua markatzera igo zen. Estaken bidez, zuhaitz landaketarako prest utzi zuten guztia.\nAzkenik, martxoaren 10ean, beste talde batek bertako espezieak landatu zituen: haritzak, erramuak, urkiak, gaztainondoak…\nEa nola gelditzen den herriko ikasleek auzolanean sortutakoa!\nAtalak: DBH, Orokorra Etiketak: azkoitia, BASOAK, dbh 4, floreaga, hezkuntza, ikastetxea, MUNOANDI, salestar


Añorga Herriak - Irutxuloko Hitza : Irutxuloko Hitza\nAtxiki Añorga mugimenduak 18. giza katea egingo du hilaren 10ean\nEneko Goiak ez du zehaztu Belartzako isurketa ilegala noiz erretiratuko duten\nEH Bilduk eta Elkarrekin Donostiak udal gobernuak Belartzako aferan izandako jokabidea kritikatu dute.\nBelartza Goikoa eremuko harri betelan ilegala erretiratzeko 1,2 milioi euroko kontratua zehaztu du udalak\nEmakumeen futbola gizartean merezi duen lekutik gero eta hurbilago dago, besteak beste, Reala historia egiten ari delako. Ordea, aurretik izan zen historia egin zuen nesken futbol talderik Donostian. Hain zuzen ere, Añorgak hiruna liga eta Kopa irabazi zituen 1990eko hamarkadan.\nAñorgako bizilagunen iritzia aintzat hartzeko eskatu diote udalari, beste behin ere\nBelartzako betelan ilegala erretiratzeko eskatu dio EH Bilduk udal gobernuari, beste behin ere\nMaiatzaren 14an egingo da Añorgako Izpiak jaialdia\nGiro ederrean igaro da asteburuan Añorgako presoen aldeko 'desapiyua'


Inauterietako maskarada | Kultura | Berria\nAtharratzeko eta Alozeko gazteak, azken mustraka egiten, Zibozeko plazan. AMAIUR ARISTI ARREGI / DANTZAN (CC) BY-SA Tamaina handiagoan ikusi\nEzohiko egoerari, ezohiko agenda. Joan den neguan abiatzekoak ziren, aldi berean, barkoxtarren eta Atharratze eta Alozeko gazteak biltzen dituen maskaradak Zuberoan. Baina COVID-19aren kontrako neurriek traba ezarri zuten, eta bi taldeek hautu desberdinak egin zituzten: Barkoxeko taldea udan egitera abiatu zen, nahiz eta, berez, maskaradak inauterietan izan. Atharratze-Alozeko taldea, berriz, bihar hasi eta apirilaren 17ra arte ariko da.\nMaskaradak plantan ezartzeko, trebakuntza berezia behar dute, dantzariek bereziki. Joimo Arhantzet dantzari izana da 2000. urteko maskaradetan, eta, gaur egun, dantza irakaslea da, eta badaki nolakoa den prestaketa: 2020ko urrian «dinamika hautsia zen», eta horregatik gibelatu zuten urte batez. Arhantzeten ustez, «azkenean ez da gaizki» gisa horrez egin izana, ez baitzuen begi onez ikusten urte berean bi maskarada izatea. Badaki, halere, ostatuak irekiak izan edo ez, oraindik ere osasun neurriek maskaraden giroa baldintzatzen ahalko dutela. Baina, dantza irakasle gisa, «helburua da maskarada bat egin dezaten», eta kontent da, abiatu ahal izanen baitira bere ikasle gazteak.\nJohañe Iriart buhame jauna —taldeko motorretarik bat ere dena—, segur da haientzat bezala maskarada erakargarria dela belaunaldi berrientzat ere: «Dantzak badu arrakasta oraino. Datak ez dira pastoraletan bezala begiratuak, baina heldu den urtean badakit Maule izanen dela; Pagolan ere dantzariak lanean ari dira, eta altzaiarrak ere motibatuak dira». Beltzen aldetik, buhame eta kauteretan ere gogo bizia da hasteko.\nJoan den larunbatean, Zibozeko plazan egin zuten azken mustra, azken errepika. Arhantzeten erranetan, hutsez betea izan zen, «baina hori seinale ona da, ikuskizunentzat erraten den bezala», trenkatu du irri artean. Bere esku izan zen arizaleak kargu edo rol desberdinetan kokatzea. Guillaume Rekalt izanen da Kabana, eta, Iriartek salatu duenaz, «aurten emazte bat ukanen du», Anna Iraolak jokatua. Ez da, beraz, azken urteetan ikusi den bezala, emazte talderik beltzerian, baina Iraolak presentzia handia ukanen omen du. Kargu horietan euskaldunak izan behar dira gazteak, eta azken urteetan problematikoa izan da herri batzuetan aski euskaldun atzematea Kabana Handia, Pitxu edo buhame jaunaren rolak betetzeko. Aurten ez, Arhantzetek erran duenez: «2008an, maskarada egin genuelarik Atharratze eta Aloze artean, arrangura haboro ukan genuen euskararen aldetik; beltzerian, euskaldun gutiago ziren». Eta aski da Iriart mintzatzen entzutea ohartzeko euskara mailan ere ez dela arrangurarik.\nJohañe Iriart, hain zuzen, Kauteren laguntzen ari da egun hauetan Kabana Handiaren predikuak prestatzeko. Lehenik, bisitatuko dituzten herrietako berriak biltzeko; ondotik, predikuari forma emateko: «Atharratzeko berriak atzematea aise genuen. Pagolarendako, azkenekoz heldu dira zenbait berri»; han, lehen informazio bilketek ez zuten fruiturik eman, haren erranetan. Beldurra ez bada, Kabanaren predikuak oraino ere herritarren uzkurtasuna eragiten duen seinale.\nBarkoxtarrekin gertatu ez dena, berriz, neguko maskaradek ekarriko dute: goizetik hasiko dira emanaldiak oro, barrikadak eginez, eta plazako jokoa arratsaldez. Zuberoako herri orotara igorri zuten Atharratze-Alozeko maskarada errezibitzeko gomita, eta arrapostu baikor anitzen artean bozkatu zuten arizaleek. «Data baino arrapostu haboro ukan dugu, anitzez. Beste herri batzuk ari dira batailan ezar dezagun data haboro aitzina, baina deliberatu genuen ez udara heltzea maskaradekin», gehitu du Arhantzetek. Konfinamendu eta kultur egitasmoen ezeztatzeek ez dute, beraz, ikusleen gogoa urritu.\nSasoi desberdinetan hasirik ere, Barkoxeko azken maskarada joan den larunbatean izan zen, eta Iriartek aitortu du segidan lekukoa hartzeak presio gehigarri bat ekartzen diela: «Joan nintzen ikustera Barkoxera, eta jendeak kontent ziren; berriak ederki izkiriatuak ziren, irri eginarazten zuten, eta lan drolea egin dute. Gurea arruntagoa izanen da, bai». Iriartek entzun du behin baino haboro «gogor» izanen dela «horien [barkoxtarren] gibeletik aritzea», baina, halere, gauzak landurik helduko dira plazara. «Ageriko zer emanen duen», trenkatu du, epaia ikusleen eskuetan utziz.\nBerrikuntza handirik ez dute hitzematen, maskaradaren usaiako formarekin plazaratuko baitira. Baina aipagarri da inauteri desberdinetan bezala buhameen artean hartzaren pertsonaia izanen dela, eta ez da beti hala izaten; «buhame ekologistarekin jokoan» sartuko da, buhame jaunaren erranetan. Ohikoa den bezala, herri antolatzaileak —Atharratzek— hartuko du lehen emanaldia; azkena, berriz, ez.


Floringhem - Wikipedia, entziklopedia askea.\n50°29′46″N 2°25′35″E / 50.4961°N 2.4264°E / 50.4961; 2.426450°29′46″N 2°25′35″E / 50.4961°N 2.4264°E / 50.4961; 2.4264\nFerfay, Pernes, Aumerval, Camblain-Châtelain eta Cauchy-a-la-Tour\n434 (%48.8) 464 (%52.1)\nFloringhem Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 836 biztanle zituen.\n2007an Floringhem udalerrian erroldatutako biztanleak 836 ziren. Familiak 306 ziren, horien artean 68 pertsona bakarrekoak ziren (32 bakarrik bizi ziren gizonak eta 36 bakarrik bizi ziren emakumeak), 71 seme-alabarik gabeko familiak ziren, 127 seme-alabak dituzten bikoteak ziren eta 40 seme-alabak dituzten guraso-bakarreko familiak ziren.\n2007an 339 etxebizitza zeuden, 315 familiaren etxebizitza nagusia ziren, 6 bigarren erresidentzia ziren eta 17 hutsik zeuden. 334 etxeak ziren eta 3 apartamentuak ziren. 315 etxebizitza nagusietatik 255 bere jabearen bizilekua ziren, 53 alokairuan okupaturik zeuden eta 7 doan lagata zeuden; 7 etxek bi gela zituzten, 38 etxek hiru zituzten, 73 etxek lau zituzten eta 197 etxek bost zituzten. 271 etxek euren parking plaza propioa zuten azpian. 133 etxetan ibilgailu bat zegoen eta 142 etxetan bat baino gehiago zituzten.\nFloringhem udalerriko biztanleria-piramidea 2009an .\n2007an lan egiteko adina zuten pertsonak 531 ziren, horien artean 371 aktiboak ziren eta 160 inaktiboak ziren. 371 pertsona aktiboetatik 326 lanean zeuden (190 gizon eta 136 emakume) eta 45 langabezian zeuden (22 gizon eta 23 emakume). 160 pertsona inaktiboetatik 52 erretiraturik zeuden, 37 ikasten zeuden eta 71 "bestelako inaktibo" gisa sailkaturik zeuden.\n2009an Floringhem udalerrian 316 unitate fiskal zeuden, 852 pertsonek osaturik. Pertsona bakoitzeko diru-sarrera fiskalaren mediana urteko 15.706 euro zen.\n2007an zeuden 15 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 higiezinen enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Floringhem udalerrian 9 nekazaritza-ustiategi zeuden.\nPernes (1,7 km)\nAumerval (1,9 km)\nCauchy-a-la-Tour (2,2 km)\nFerfay (2,6 km)\nBailleul-lès-Pernes (2,9 km)\nPressy (3,3 km)\nMarest (3,4 km)\nAuchel (3,8 km)\nSachin (3,8 km)\nBNF: 15268782g (data)\nOrriaren azken aldaketa: 11 otsaila 2021, 18:47.


Hondartza eta surfaren kultura oso errotuta dago euskal kostaldean. Urte guztian praktikatu daiteke kirol hau aipaturiko 3 hondartzatan.\nMarea ezberdinen arabera aldatzen diren eskuinaldeko eta ezkerraldeko olatuak dakartza, San Telmo hondartzaren ekialdeak maila aurreratuagoa eskatzen du, hareazko eta arrokazko hondoak direla-eta. Hemen, itsasgoran itsaslabarrean erreboteak sortzen dituen ertza eratzen da, bodyboarder-en gozamenerako aldapak soruz. Hondartza honetan, izen bereko ermitarekin zaindua, flysch-en eredu ederrak aurkitzen ditugu, zeintzia balio handiko eta edertasun handiko eraketa geologikoak, euskal itsasertzaren atal honetan ugariak direnak.\nAktibitate hau eskaintzen duten enpresak:


Udalbiltzaren kultura-pilulak - Debagoiena - Goiena.eus\nAitziber Aranburuzabala Juldain 2022-01-15 10:55\nSeminarixoan bihar estreinatuko duten 'Eresia' pieza artistikoaren egile Belen Cruz, Eneko Gil eta Oier Zuñiga. Argazkia: Oier Zuñiga.\nOier Zuñigaren Eresia antzezlana, Bonbon beltzen Harri minak, Tanttakaren Sexberdinak, Metrokoadroka Sormen Laborategiaren Bidaide eta Leire Egañaren Erlojupekoa film laburra, Udalbiltzaren Geuretik sortuak ekimeneko fruituen artean.\nEuskal kultura lehen lerroan jartzeko helburuarekin abiatu zuen, orain dela urtebete, Udalbiltzak –Euskal Herri osoko hainbat udalerrik osatzen duten partzuergoa– Geuretik sortuak ekimena. 26 artista aukeratu zituzten Euskal Herriko beste horrenbeste herritan edo eskualdetan –proiektu batzuk hainbat herrien arteko elkarlanak izan dira– sormen-egonaldiak egiteko.\nAskotariko diziplinetako lanak sortu dira ekimenaren babesean, eta baita Debagoienean ere. Antzuolako, Elgetako eta Bergarako udalek eta herritarrek bat egin dute eta Oier Zuñiga iruindarraren Eresia ikuskizuna sortzen lagundu, eta Zuberoako Bonbon beltz konpainiaren Harri minak lanean murgildu dira Oñatiko Udala eta herritarrak. Proiektu horiez gain, badira Debagoienarekin lotura duten gehiago: Mireia Gabilondo bergararrak Kepa Errastik eta Telmo Iruretak idatzi duten Sexberdinak antzezlana zuzendu du Arrigorriagan; Metrokoadroka Sormen laborategiarekin ekoizpen lanetan jardun du Josu Zubia oñatiarrak Bidaide ikuskizunean Atarrabian, eta Donostian bizi den Leire Egaña oñatiarrak Erlojupekoa film laburra egin du Galdakaon.\n'Eresia' Seminarixoan gaur\nBergarako Seminarixoan eskainiko dute gaur, zapatua, 20:00etan; otsailaren 5ean, Antzuolan; eta hurrengo egunean, Elgetan. Oier Zuñigak zuzendu du eta Eneko Gil dantzaria eta Belen Cruz aktorea ditu taularen gainean lagun. "Elkarrekin lan egin bakoak ginen, baina ederto moldatu gara. Nirekin oreka bat bilatu nahian jo nuen eurengana, intuizio nahiko inpultsiboa izan zen; izan ere, argi ikusten nuen piezak hitzetik asko duela, baina baduela, era berean, kantutik, gorputzetik eta dantzatik ere, eta horregatik proposatu nien elkarrekin sortzea, bakoitzak bere ekarpena egin ahal ziolako", dio Oier Zuñigak.\nDolua du oinarri ikuskizunak. Amaren heriotzaren ondorioz sortutakoa dela azaldu du Zuñigak: "Orain dela lau urte abiatu nintzen arrangura horrekin, eta, harrezkero, hainbat praktika artistiko garatu ditut doluaren inguruan, gai hori kolektibizatzeko eta nolabaiteko dolu errito kolektibo, komunitario edo publikoa egiteko beharra ikusten nuelako. Gero, egiazki, pieza bera omenaldi bat da, oro har, ama guztiei, eta hildako senide guztiei ere bai, ez bakarrik nire gertukoei. Ikusleak kontatzen ditugunekin identifikatutako direla uste dugu".\nAntzokietan eskaintzeko "pieza eszenikoa" dela dio Zuñigak: "Hala definitzea gustatzen zait niri; izan ere, antzerkitik oso gertu dago, performancetik ere badu, gertakizun bat delako. Ez dugu publiko batengan zehazki pentsatu; egia da ez dela haur-antzerki bat, baina ez nuke esango haurrak ikuskizun honetatik kanpo geratzen direnik, heriotza presente dagoelako guztiongan; hortaz, publiko zabalarentzako egindako 65 minutuko pieza da".\nHiru herritan elkarlanean\nEgonaldietan oinarritutako sorkuntza prozesua izatea proposatu zuten Udalbiltzakoek. "Proiektuarekin lehenagotik hasi ginen, baina egonaldiak irailean abiatu genituen, Elgetan, azaroan Antzuolan izan ginen eta urtarrilean egin dugu azkenekoa Elgetan. Oso eskuzabalak izan dira gurekin bat egin duten udal ordezkariak zein herritarrak, eta agerian geratu da, nire ustez, doluaren gaia jendartean tratatu beharra dagoela. Elgetan eta Antzuolan doluari buruzko bizipenak jasotzeko bilkurak egin ditugu herritarrekin, eta Bergaran, DAP plataformarekin elkarlanean, antzerki tailer bat egin genuen, antzerkitik gaia nola landu dugun partekatzeko".\nHiru herrirekin koordinatzea ez dela lan erraza dio ekimeneko komunikazio arduradun Lide Hernandok, jasotako harrera txalotuta. "Bergarako, Antzuolako eta Elgetako teknikarien eta zinegotzien engaiamenduari esker askoz errazago bilakatu da. Oso garrantzitsua zen guretzat udalerriek proiektuan sinestea eta konprometitzea, eta hori zinez ikusi dugu hiru herrietan". Antzuolako alkate Beñardo Kortabarriak eta Elgetako Kultura eta Euskara zinegotzi Ane Bilbao Larrañagak jardun dute "anfitrioi" lanetan, eta, oraindik Eresia ikusteko aukerarik izan ez duten arren, "pozik" daude. Honela dio Kortabarriak: "Lan erraza izan da: harrera egin, lantokia erakutsi, jatorduak egiteko tokien berri eman, lo-lekura eraman eta herritar batzuekin harremanetan jartzea. Euskara, nazio-ikuspegiko proiektua, kulturgintzan eragitea, sorkuntzan laguntzea, elkarlanean... gure izaerarekin bat datozen ezaugarriak dira. Hori guztia kontuan izanik, eta Udalbiltzako kide moduan, Antzuola ezin zen horrelako proiektu batetik kanpo geratu". Eta honako hau dio Bilbaok: "Horiek izan dira nire eginbeharrak ere, baina aparteko ardurarik ez dut izan. Proiektuaren berri izan aurretik, sorkuntza arloan zein aukera genituen aztertzen genbiltzan; hortaz, zalantzarik ez genuen izan bat egiteko. Kultura, euskara, sorkuntza, herria.... Denak elkartzen dituen proiektu eder bat da".\nOñatin, Bonbon beltz\nOtsailaren 25ean estreinatuko dute Zuberoakoen Harri minak Oñatin. Anfitrioi lanean jardun duen Kultura zinegotzi Iñaki Olalderen esanetan, "taldekoekin egindako harremana oso kuriosoa" izaten ari da. "Elkarrizketa luzeak izan dituzte herritarrekin kontakizuna osatzeko, eta egonaldi bat egin dute zinema eta Santa Ana aretoan. Oñatiarrok biluztuko gaituzten sentsazioa daukat, ispilu bati begira egotea moduan izan daiteke, eta, sarri, horren beharra dugu".\nBonbon beltz konpainia Oñatin ari da 'Harri minak' lana sortzen. Argazkia: Udalbiltza.\nTanttakakoak ere "pozik"\nGarun-paralisia duen kazetariak eta kontraesanetan erdi itota dabilen haren lagun gozoki saltzailearen arteko istorioa dakar Tanttakak umorezko Sexberdinak lanean; Arrigorriagan estreinatuko dute, urtarrilaren 21ean. "Gure eskura jarri dute eskatutako guztia. Emanaldietarako toki berriak bilatu ditugu; ahal dela, behintzat, antzokietatik kanpo eskaini nahi dugu. Izan ere, eszenografia berezia da, aulki gurpildunetan egongo da publikoa eserita", dio Mireia Gabilondo aktore eta zuzendariak.\nEkoizle paperean "gustura"\nAtzo estreinatu zuten, Atarrabian, Josu Zubia kide den Bidaide antzezlana. "Kulturgile anonimoak da gaia eta Maite Aizpurua, Ainhoa Alberdi, Idoia Beratarbide, Iraia Elias eta Idoia Hernandez Hatxe daude taularen gainean. Asko ari naiz ikasten".\nMetrokoadroka Sormen laborategiaren 'Bidaide' lana. Argazkia: Udalbiltza.\nBost laburrekin, film luzea laster\nAntzezlanez gain, zinema ekoizpenak ere sustatu ditu Udalbiltzaren ekimenak, eta udaberrian film luze bat aurkeztuko dutela esan du ekimeneko komunikazio arduradun Lide Hernandok: "Bost film laburrak jaso ditugu, eta orain, guztiak batuta, Bost teilatu film kolektiboa lantzen ari dira Adabaki ekoiztetxekoak".\n'Erlojupekoa' film laburra grabatzen Galdakaon.\n'Erlojupekoa' film laburra\nDonostian bizi den Leire Egaña oñatiarrak zuzendu duen Erlojupekoa da film horietako bat; Bira Produkzioak-ekin elkarlanean egin du. "Enkargu bat entregatu behar duen rider baten pausoak jarraitzen dituen komedia surrealista egin dugu. Astronauta-uniformea jantzita, jaietan dagoen herrian, rider-a galdu egingo da, eta, bideo-joko batean egongo balitz bezala, protagonistak bidean aurkitzen dituen oztopoak saihestu beharko ditu, denbora eta energia bukatu baino lehen. Prekarietatea kritikatzen du maitasun eta esfortzu handiz egindako film labur bitxia egin dugu, eta publikoarekin partekatzeko irrikaz gaude", kontatu du Egañak.\n"Oso herri atseginarekin egin dugu topo", dio Egañak, Galdakaon egin duten hiru asteko egonaldi-artistikoari buruz galdetuta. "Herritarrak proiektuan sartzera bultzatzeko, hiru ekimen nagusi egin ditugu: herriko istorioak eta herritarrak ezagutzeko asmoz gidoi-laborategi bat egin genuen, hasteko, eta bertatik irten ziren ideia batzuk filmean sartu ditugu; aktoreak, figuranteak eta ekoizpen laguntzaileak aukeratzeko casting-a egin genuen gero, eta 70 pertsona inguru hurbildu ziren. Eta hirugarren ekimena filma errodatzea izan zen; bost egunetan egin genuen Galdakaoko hainbat gunetan. Oso eskertua nago prozesuan parte hartu duten guztiekin".\nKultura Antzuola Bergara Elgeta Oñati


COOKIES | basquemountains-eu\nWebgune honetan biltzen dugun informazioa gure pribatasun politika jarraituz erabiltzen dugu. Informazioa biltzeko cookie-ak erabiltzen ditugu.\nCookie bat zure nabigatzailean (Chrome, Safari, Firefox...) gordentzen den testu kantitatea da. Cookie bat EZ da birus bat.\nZer informazio-mota gordetzen du cookie batek?\nCookiek ez dute zuri buruzko informazio nabarmenik gordetzen, adibidez EZ dute kreditu txartelen datuak, banku -datuak, argazkiak edo halako informaziorik gordetzen. Gordetzen dituen datuak teknikoak dira: estatistikak, bisitatukako webguneak, gustukoen dituzun edukiak...\nGainera, cookie-k datu horiek zure nabigatzailearekin erlazionatzen dituzte, ez zure pertsonarekin.\nBerezko cookie-ak eta bitartekoak\nBerezko cookiek bisitatzen ari zaren webguneak dira, eta bitartekoak kanpoko hornitzaile batenak izan ohi dira.\nZeintzuk dira www.basquemountains.eus erabiltzen dituak cookie-ak?\nGure webgunean ondoko cookie-ak erabiltzen ditugu:\nGoogle Analytics webgunearen erabilera neurtzeko erabiltzen dira. Horrela, erabiltzailearen esperientzia gure webgunetik nabigatzeko orduan hobeto ahal izango dugu. Biltzen diren datuak ez dira inoiz erabiltzen erabiltzaileari identifikatzeko. Google Analitics, Google Inc. enpresak eskeintzen duen zerbitzu estatistikoa da. Erabiltzaileak hemen kontsultatu dezake Google-k erabiltzen dituen cookie-n ezaugarriak.\nFacebook-en pixel-a Pixel hori Facebook Inc. enpresak eskaintzen duen azterketa-zerbitzua da. Erabiltzailea hemen kontsultatu dezake Facebook-ek erabiltzen dituen cookie-motak. Facebook-ren pixela erabiltzearen xedea erabiltzaileari berarekin bat datozen iragarkiak erakustea da; hala, sare honetan egiten diren marketing kanpainak arrakasta handiagoa izango dituzte eta ez diogu erabiltzaile bateri bere gustukoak ez diren edukiak erakutsiko,\nCookie-ak ezabatu ditzakegu?\nBai, cookie-ak ezabatu daitezke, modu orokorrean, edo dominio konkretu baterako. Hurrengo esteketan cookie-ak nola ezabatu aurkituko duzu, kontuan hartu nabigatzailearen arabera modu batean ala bestean izango dela. Era berea, bi nabigatzaile erabiliz gero, bietan ezabatu beharko dituzu:\nCookie-n konfigurazioa Chrome nabigatzailerako\nCookie-n konfigurazioa Safari nabigatzailerako\nCookie-n konfigurazioa Explorer nabigatzailerako\nCookie-n konfigurazioa Mozilla Firefox nabigatzailerako


mar 03, 09:09 None\nAspaldian bisitatu ez dugun Asiara itzuliko gara gaurkoan Itsaso Garinen eskutik. Herrialde ezberdinak ezagutzeaz gain, bertako ahotsa eta begirada gerturatuko dizkigu, etxean bezala edo hobetoR...\nmar 02, 23:03 None\nAste honetako ZarataZarautz irratsaioan Accidente talde Madrildarra eduki dugu. Canibal izeneko diska berria kaleratu dute eta hau aurkezten ibili dira. Irratsaioa podcastean duzue. Playlista berri...\n‘Urpekakariak’ eta bestelako bertso-antzerkiak hizpide\nmar 01, 21:09 None\nBertsoa eta antzerkia pieza bakarrean uztartu eta haurrei eskaini ohi diete Aissa Intxaustik eta Eneko Arratek. Gurekin izan da Intxausti ‘Urpekakariak’ antzerkiaren nondik norakoak kon...\n'Raya y el ultimo dragon'\nmar 03, 14:55 kultura\nmar 03, 14:52 kultura\nmar 03, 14:51 kultura\nots 26 None\nots 24 None\nArgazkiak: Gran Camping Zarautz-Usurbil KE\nArgazkiak: Kadete Neskak AIALA ZKE-SINERGIA ORIO ESKUBALOIA-(2020/02/21)\nots 25 None\nArgazkiak: Luis Epelde AIALA ZKE-SINERGIA ORIO ESKUBALOIA (2020/02/21) – Luis Epelde – Ikusi argazki guztiak >>\nArgazkiak: AMENABAR ZARAUTZ ZKE-BM ALCOBENDAS (2020/02/20)\nArgazkiak: Luis Epelde AMENABAR ZARAUTZ ZKE-BM ALCOBENDAS (2020/02/20) – Luis Epelde – Ikusi argazki guztiak >>\nAzkenean atera dira argitara aspaldiko grabaketak: Intxaurrondoko guardia zibil buru bat, CESIDeko koronel bati azaltzen nola «joan» zitzaien eskua Mikel Zabalzari poltsa egiterakoan. «Poltsak gard...\nNola joaten zaigun kontrako eztarrira goizeko elkarrizketa bat. «Badirudi adikzioen mundua soilik mutilena dela», irakurri diogu ikerlari bati orriotan, emakumeek menpekotasunak artatzeko orduan ja...\nNabarmentzeko bi albiste azkenaldian: otsailaren 4an, Hagako Auzitegiak gerra krimenengatik epaitu zuen Dominic Ongwen, Ugandako LRA armadako komandantea. Hilketak, torturak, adingabeen bahiketak e...\nKamera bidez grabatutako 40 gune publiko daude Zarautzen\nots 22 Gizartea\n2020 aza 12 Gizartea\n2020 mar 10 None\nMartxoaren 19an Veneno eta PatoPato taldeak zuzenean ariko dira Putzuzulo gaztetxean. Bartzelona hiritik datorren banda da Veneno. LP bat atera berri dute eta kontzertu batzuk emango dituzte hau au...\nots 18 Iritzia\nurt 28 Iritzia\nIritzia: Aizarnazabalgo olatu artifizialen aparra\n2020 urr 15 Ingurumena\nots 16 Hirigintza\nHerritarren ekimena berea balitz bezala saldu du Olanok\n2020 abe 05 Politika\nEH Bildu: “Putzuzulo Gaztetxearen proiektuak aurrera egin dezan Udalak lagundu egin behar duela uste dugu”\nKolore biziko ilunabarra\nots 24 Ingurumena\nots 09 Ingurumena\nMokozabala Iñurritzako biotopoan\nurt 31 Ingurumena


Zer alde dago zukuaren eta fruta-nektarraren artean? | Consumer\nZukua, nektarra, kontzentratua... Jakin ezazu zergatik diren produktu desberdinak, nahiz eta ontziak oso antzekoak izan\narabera: Astelehena, 2018ko irailaren 10a\nLaranja-zukua prestatzeak ez du misterio handirik: nahikoa da fruta erditik moztea eta zukugailutik pasatzea. Logika horri jarraituz gero, are errazagoa izan beharko luke hori egitea, baina ez da beti horrela izaten. Frutak modu askotara edan daitezke eta zuku tradizionala ez da bakarra. Prestatutako produktua erosten dugunean, komeni da gogoratzea ontzietako likido guztiak ez direla berdinak. Ez dira gauza bera fruta-zukua, zukua kontzentratutik eta nektarra. Artikulu honetan, zer diren eta haien arteko aldea zein den azalduko dugu.\nBegi hutsez gauza bera dirudi, baina ez dira. Ontziak irudietan, koloretan edo testu nagusian antzekoak izan arren, etiketan argi eta garbi adierazi behar dute zer produktu duten, ez baitira baliokideak. Aldeak daude zukuen, kontzentratuen eta antzeko edarien artean, eta legez zehaztuta daude. Horiek jakiteko, hura arautzen duen dokumentua kontsultatu dugu: Estatuko Aldizkari Ofizialean (BOE), 2013an argitaratutako errege-dekretu hau. Horixe ikasi dugu:\nFruten zati jangarrietatik lortzen den likidoa da. Fruta horiek osasuntsu eta heldu egon behar dute, eta freskoak, hoztuak edo izoztuak izan daitezke. Zukuak jatorrizko frutaren kolorea, aroma eta zaporea izan behar ditu. Zuku batzuek fruta-purea izan dezakete (hau da, fruta birrindua edo xehatua), baita elikagaiaren beste zati batzuk ere (mamia, esaterako, askotan berrerabiltzen dena). Baina denak ez du balio. Ez dago baimenduta, adibidez, fruta zukutuen haziak eta azala sartzea.\nEtxean egindako fruta-zukuak edo % 100: fruta freskoaren baliokideak dira?\nFruta-zukua da, eta uraren zati handi bat kendu zaio. Fruta-espezie baten edo gehiagoren zukuarekin lortzen da. Produktua zuzeneko kontsumorako denean, ura gutxienez %50 kendu behar da. Produktu honi fruta-espezie bereko usaina, mamia eta zelulak berrerabil dakizkioke.\nFruta-zukua kontzentratutik abiatuta\nFruta-kontzentratuari edateko ura gehituz egiten da. Teknikoki, berriz eratutako zukua da. Produktu hau prestatu behar da frutaren zuku ertain baten funtsezko ezaugarri fisiko, kimiko, organoleptiko eta nutrizionalak mantentzeko. Horretarako, fruta espezie bereko usaina, mamia eta zelulak berrerabil daitezke. Fruta-zukuak, fruta-zuku kontzentratuak, fruta-purea edo fruta-pure kontzentratua ere nahas daitezke horrelako zukuak egiteko.\nFruta-purea ez da haurrentzat eta haur txikientzat bakarrik prestatzen. Elikagaien industriak ere egiten du, beste produktu batzuk egiteko. Purea fruten zati jangarria da (zurituak edo osoak), eta txikitu, txikitu edo txikitu egin da. Pure horri, gainera, uraren zati bat kentzen bazaio, fruta-pure kontzentratua izango da.\nLitxarreriak fruta-zukuarekin, osasuntsuagoak dira?\nFruta-purearekin egiten da, normala, kontzentratua edo bien nahasketa izan. Horretarako, ura bota. Azukrea, eztia edo edulkoratzaileak ere erants dakizkioke (azken kasu horretan, “Azukre erantsirik gabe” ontzian irakurriko dugu), bai eta egindako fruta-espezie berberetatik datozen usaina, mamia eta zelulak ere.


Litestar Amsterdamen ISE 2020 - Shenzhen Litestar LED CO., LTD.\nHasiera > Albisteak > Enpresaren berriak > Litestar Amsterdam Amsterdam ISE 2020\nLitestar Amsterdam Amsterdam ISE 2020\nDenbora luzez prestatu ondoren, Litestar ISEra joan zen Amsterdam RAI, Herbehereak 2020ko otsailaren 11-14 bitartean.\nEz da Litestar erakusketa globalean egiten duen lehen aldia. Erakusketan parte hartzeak gure produktuak bezeroei erakusteko eta haiekin aurrez aurre komunikatzeko aukera ematen digu. Gure enpresaren indarra ere erakusten du. Horrek gure bezeroei konfiantza handiagoa eman diezaieke haien eskaeretarako.\nLitestarrek honako produktu berriak erakutsi zituen.\n1) P3.91 kanpoko LRS serieak alokatutako led pantaila (kanpoko aurpegi beltza, LED kontraste handia eta maila altuko grisak lortzeko, armairuak diseinuaren aurkako diseinua eta kanpoko aplikazioetarako aurreko zerbitzua eskaintzen ditu.\n2) P2.6 barruko hormako LED pantaila (40 mm-ko lodiera eta 4 kg-ko pisua soilik; instalazio espazioa eta egitura aurreztu)\n3) P1.58 pixeleko tonu fineko led pantaila (16: 9 urrezko itxura erlazioa; aurrealdeko zerbitzu-armairu osoa)\n4) P2.54 zilindro led pantaila modulu malguarekin\nLitestar Led pantailek arreta handia piztu zuten bisitarien eta bezeroen artean. Langile profesionalak izan genituen gure standean gure bezeroekin komunikatzeko eta hauen eskakizunen arabera zentzuzko gomendioak emateko.\nBezero askok interes handia erakutsi zuten eta bezero batek ere eskaera bertan egin zuen, eta bezeroak pozik zeuden gure produktuen kalitatearekin eta gure lankideen zerbitzu jarrerarekin.\nDena den, benetan aukera ona da horrelako erakusketa batean gu bisitatzeko. Erakusketan, zeure kabuz ikusi, ukitu eta gure salmentek zure ondoan lagunduko dizute hobeto ulertzeko. Gainera, Litestarrek datorren urtean ISEn ezagutzea espero dugu! Led pantailarako irtenbide egokia behar baduzu, jarri gurekin harremanetan!


Espainiako ikertzaileek anisakisa izoztu beharrik gabe kentzeko teknika bat patentatu dute | Consumer\nEspainiako ikertzaileek anisakisa izoztu beharrik gabe kentzeko teknika bat patentatu dute\nGatzunetan oinarritutako soluzioa da, eta hotzean eskabetxatzeko baino ez du balio.\nAurreko astean, Gobernuak errege-dekretu bat onartu zuen, eta, horren arabera, jatetxe-arloko lokalak behartuta daude petrolio gordina edo gutxi egina kontsumituko den arraina aldez aurretik izoztera, gutxienez 24 orduz 20 gradu zentigradu edo gutxiagoko tenperaturan, anisakisak (arrainen barruan bizi den parasitoa) eragindako infekzioa saihesteko.\nJatetxe batzuek neurri hori hartu zuten, baina, orain, Alcalá de Henaresko Unibertsitateko (UAH) ikertzaile-talde batek gatzunetan oinarritutako soluzio bat patentatu du. Irtenbide horrek ez du arraina izoztu beharrik parasitoa suntsitzeko.\nOzpin-antxoen beratzearen azterketari esker, UAHko Mikrobiologia eta Parasitologia Saileko zientzialari-taldeak hotzetako eskabetxatuentzat bakarrik balio duen patentea lortu zuen, atzo ikertzaileek azaldu zutenez.\nOzpin-antxoak erabili zituzten, Espainian anisakisak gehien kutsatzen baitu plater hori, prestatzeko moduaren ondorioz, erabilitako ozpinak ezin baitu parasitoa hil. Proiektu horretarako sortutako gatzunetan zehar, larbek azidotasun-maila desberdinetara zuten erresistentzia izan zen ikerketaren ardatzetako bat.\nAzterlanaren hurrengo fasean ondorioztatu zen azidotasun maila txikiagoko gatzunetan bost egun behar zirela anisakisa suntsitzeko; azidoenetan, berriz, bizpahiru egun behar izaten ziren.\nanisakis gatzun Pescado-eu


sarrixeago / sartaurre\nsartalde [149 agerraldi, 44 liburu eta 5 artikulutan; cf mendebalde 3757 agerraldi, 155 liburu eta 894 artikulutan] 1 iz ostertzeko lau puntu nagusietako bat, eguzkia sartzen den aldeari dagokiona. ik mendebalde.\nAsko etorriko dira sortaldetik eta sartaldetik, iparretik eta hegotik, eta Jainkoaren erreinuko mahaikide izango. Elizen arteko biblia Lk 13,29\nLau aurpegiko aingeru bat, Sortaldera eta Sartaldera, Iparraldera eta Hegoaldera, aldi berean doana. Juan Garzia «Ipuin hautatuak» - Jorge Luis Borges - 168. orr.\nBitan ebakiko da Oliamendi, eta haran bat azalduko da sortaldetik sartaldera; mendiaren erdi bat iparralderantz aldenduko da, beste erdia hegoalderantz. Elizen arteko biblia Za 14,4\nSartaldera doa eguzkia, begi-bistatik galtzen den itsasontzi bat irudi. Xabier Montoia «Elektrika» - 43. orr.\nSartaldera ematen zuten etxeetako leihoko kristalek hodei-barra handi baten urre gorrizta islatzen zuten. Irene Aldasoro «Dublindarrak» - James Joyce - 20. orr.\nSartalderantz errekasto bat bada, nik eskuz arrantza egiteko egokia. Juan Garzia «Ipuin hautatuak» - Jorge Luis Borges - 233. orr.\nSartaldean lainoa ikusi orduko, "Euria dator" esaten duzue, eta hala gertatzen da. Elizen arteko biblia St 4,14\nIbilaldi luzea egin zuten sartaldeko bideetan barrena. Agustin Otsoa «Eraztunen Jauna III» - J.R.R. Tolkien - 328. orr.\nBaliteke, norbaiten ustez, sartaldeko bizkaiera izatea jatorrena, aberatsena eta zuzenena, baina sortaldean egiten da euskara gehien, eta hizkuntzak ezertarako badira, erabiltzeko dira. Koldo Zuazo «Euskararen sendabelarrak» - 70. orr.\nSartaldeko leihor aurkitu berrietara joan baino lehenago, sortaldera buruz abiatuko zen Marco Poloren eta Mandabillaren hatzei jarraikirik. Aurelia Arkotxa «Septentrio» - 11. orr.\nItsaso barea, sartaldetiko olatuekin. Joseba Sarrionandia «Lagun izoztua» - 282. orr.\nDeception Island, 66º 56' Hegoalde, 60º 40' Sartalde, 19 kilometro iparretik hegora, sortaldetik sartaldera 15 kilometro, eta 50 kilometro karratu. Joseba Sarrionandia «Lagun izoztua» - 266. orr.\n· Mendebal barruan eremu edo azpieuskalki bi badirela esan dezakegu: sartaldea eta sortaldea deituko ditudanak. Koldo Zuazo «Euskararen sendabelarrak» - 69. orr.\n2 lurralde edo herrialde baten sartaldeko eskualdea.\nBarbados uharteetako gobernadoreak, Sartaldeko Indietan piratek berenganaturiko harrapakin eskergak erresumindurik, [...]. Juan Garzia «Bizi alegiazkoak» - Marcel Schwob - 140. orr.\nOtso jendearen aztarnak orain bi milioi bat urte suma litezke bai Sartaldeko Asian, bai Afrikan. Gotzon Garate «Zakurra, zeure laguna» - 10. orr.\nHaurrik gehienak Sartaldeko Bengalatik zetozen eta bost urtetik hamabost urtera bitartekoak ziren. Gotzon Garate «India harrigarria» - 29. orr.\nSartaldeko Pirinioetan, esaterako, oso hartz gutxi geratzen omen da: dozena erdi bat edo, gehien jota. Joxerra Garzia «Itsasoan euri» - 122. orr.\n3 (-ko eta -en atzizkien eskuinaldean)\nTxinako sartaldean dauden herrialdeetan zehar. Iñaki Iñurrieta «Legeen espirituaz II» - Montesquieu - 54. orr.\nEuskara giputzaren tankera hartu dute Nafarroako sartaldeko hizkerek. Koldo Zuazo «Euskararen sendabelarrak» - 94. orr.\nBitxia eta berezia indartu behar horretan, Bizkaiko sartaldeko ezaugarriei eman zaie lehentasuna. Koldo Zuazo «Euskararen sendabelarrak» - 119. orr.\nLo dago, erietxe garesti baten, New Yorkeko goialdeko sartaldean. Gotzon Garate «New Yorkeko kronika beltza» - 25. orr.\nFour Corner eskualdea zuen aipagai: New Mexiko Gallup hiriaren sartaldeko eremu zabalak hain zuzen. Itxaro Borda «Zeruetako erresuma» - 36. orr.\n4 jatorria Europako mendebaldean duen kultura partekatzen duten herrialdeen multzoa. ik mendebalde 4.\nGaldera hori egitean ikusten dugu Mendebaldeko historiaren norabidea berezia zela hiru puntutan behintzat, guztiak ere juduen eta sartaldearen arteko harremanen historiari dagozkionak. Iñaki Mendiguren «Historiaren azterketa II» - A.J. Toynbee - 200. orr.\nPenizilinari esker gizakiok 80 urteko bizia dugu, ez 50ekoa edo 60koa, sartaldeko gizarteetan bederen. Pello Salaburu «XX. mendearen argi-itzalak» - 125. orr.\nGu, jakina, sartaldekoak gaituk, edo hona iritsi eta bertakotuak, behintzat. Xabier Olarra «Azken hitzordua» - Sandor Marai - 137. orr.\nKristauak gaituk, erru-sentipena diagu geure baitan, sartaldeko kulturan heziak gaituk. Xabier Olarra «Azken hitzordua» - Sandor Marai - 138. orr.\n5 ipar-sartalde ik ipar 20.\n6 hego-sartalde ik hego 11.\nsartaldea sortaldea (4)\nbizkaiko sartaldeko (4); sortaldeko eta sartaldeko (3)\nsartaldera begira (4); sortaldetik sartaldera (4)


homenaje - Elhuyar dictionaries\ns.m. omenaldi, gorazarre\nrindieron homenaje a la valentía de los marineros vascos: euskal marinelen ausardiari gorazarre egin zioten\n-en omenez, -en gorazarretan, -en gorazarrez\nen homenaje a Azkue: Azkueren gorazarretan\nhan hecho un hermoso monumento en Zumaia en homenaje a Aita Mari: Aita Mariren omenez oroigailu ederra egin dute Zumaian\nHala, 2010ean Beka berri bat sortzea onartu zen. Beka berri honek, Eusko Ikaskuntzako Idazkari Nagusi ospetsu haien gorazarre espiritua errespetatuz, Apraiz-Zumalabe izena hartuko du.>\nDe este modo, en el 2010 se aprueba la creación de una nueva Beca que, respetando el espíritu de homenaje a los ilustres Secretarios Generales de la Sociedad de Estudios Vascos, se denominará Apraiz-Zumalabe.\nHamalau autorek gorazarre egin zioten Eugène Goyheneche (1915-1989) euskal historialari handiari Uztaritzen, haren sorterrian, 1999ko urriaren 2an eginiko jardunaldiaren bidez.>\nCatorce autores rindieron un homenaje al gran historiador vasco que fue Eugène Goyheneche (1915-1989) durante una jornada celebrada el 2 de octubre de 1999 en Ustaritz, su pueblo natal.\nEuzko Gogoa aldizkariaren zenbakia Olabideren gorazarrez>\nBasailutza zeremonian basailuak bere jaunari gorazarre egiten zion, bere eskuak azken honen eskuen artean jarriz, eta aurpegian edo ahoan muin eginez.>\nTrintxerpekoak hogeita bosgarren urteurreneko kontzertu ofizial izaera beretu zuen, eta hilaren 22an egin zen, Santa Zezilia egunez; bertan, kontserbatoriotik igaro diren ehun irakasleri baino gehiagori gorazarrea egin zitzaien.>\nEl de Trintxerpe se enmarcó como celebración oficial del 25 Aniversario y se celebró el 22, día de Santa Cecilia, en el que también se rindió homenaje a los más de cien profesores que han pasado por el Conservatorio durante toda su existencia.\nAhaleginhandiz, azken urte honetan kultura-ondarearen inguruan egin direnhainbat esku-hartze eta ikerketa-lan bildu ditugu honako honetan,hasteko ea horiek aurkezteko, gainera, lagun, kide eta aitzindari izandugun eta utzi berri gaituen Michaela Portillari omenaldi mereziaerantsi dugula.>\nNo sin esfuerzo, hemos reunidoaquí algunas de las intervenciones y trabajos deinvestigación que en este último añohan sido realizados en el campo del patrimonio cultural, comenzando lapresentación de los mismos con un merecido homenaje a lahistoriadora recientemente fallecida Michaela Portilla, que fue amiga,compañera y pionera en la salvaguarda y difusióndel Patrimonio alavés.\nBiharkoan, sortzaileek beraiek edo haien seme-alabek omenaldia eta makila bana jasoko dute kudeatzaileen eskuetatik.>\nEsos fundadores o sus descencientes, según el caso, recibirán mañana por su aportación y como homenaje una makila en el transcurso de la jornada.\nM2: On Teodoro abadearentzako omenaldiko estatua.>\nM2: Estatua homenaje al párroco Don Teodoro.\nPrograman aurreikusita dagoenez gaurko eguna kirolari dedikatuko zaio eta afari-omenaldi bat izango da.>\nEl programa dedica la jornada de hoy al deporte y está anunciada una cena homenaje a dos deportistas locales, que se han proclamado campeones de España.\n2002ko uztailaren 5etik aurrera gure artean Agustín Ibarrolaren eskultura dugu, terrorismoaren biktimen omenaldi eta gure memoriaren sinbolo.>\nDesde el 5 de julio de 2002 en Ermua disfrutamos de la escultura de Agustín Ibarrola que se alza como homenaje a las víctimas del terrorismo y símbolo de nuestra memoria.


Tobera, umorez eta dotoreziaz: eskerrik asko denoi! - - Goiena.eus\nTobera, umorez eta dotoreziaz: eskerrik asko denoi!\nIraitz Agirre Aranguren 2014-01-11 00:00\nHirugarren urtez, Debagoieneko Tobera burutu zen abenduaren 28an, non eta Bergaran...\n... bailarako partido judizialean. Hirugarren Tobera honekin, nolabait, eskualdeko hiru herri handien trilogia itxi dugu, arrakastaz, umorez eta dotoreziaz, zela bestela! Eta aurtengo Toberan, azalkeriaz eta itxuraz aritu garen arren, komunitategintza, bailara izaera, eragile eta pertsonen arteko igurtziak, benetako besarkadak eta etorkizuneko erronkak izan ditugu hizpide, Bergararentzat ez ezik, herri guztien erronka ere badirenak.\nBagaratik, Tobera hau sortzen, idazten, antolatzen, osatzen eta egiten lagundu diguzuen guztioi eskerrak eman gura dizkizuegu. Inoizko Tobera parte hartzaileena izan dela ez dago zalantzarik, gidoigintzatik hasi eta herri epaiketa satirikoa antzeztu artean, asko izan baitzarete modu batera edo bestera zuen aletxoa eskaini duzuenak. Laguntza eman diguzuen bergarar, auzotar eta debagoiendar guztiei gure eskerrik beroena. Gidoigintzan aritu zareten denoi, eta baita berau osatzeko ekarpenak egin dituzuenoi ere (Juan Martin Elexpuru, Idoia Etxebarria, Joxe Mari Larrañaga, Maialen, hiru Nereak, Ane eta Ione, Enaitz Alustiza, Ainhoa Larrañaga eta beste hamaika herritar!). Eskerrak Aranzadi Ikastola, Ipintza Institutua eta Zabalotegi aretoko langileei, entseguak egiteko lekua utzi eta beti, laguntzeko prest egoteagatik. Baita ezohiko udal plenoan parte hartu zenuten herri eragileetako ordezkariei eta herritarrei ere. Zela ez, Bergarako Orfeoia, Aritzeta abesbatza, Alai taldea, San Josepe abesbatza, Bergarako Orkestra Sinfonikoko Soka Taldea eta Bergarako Musika Eskolari ere gure eskerrik beroena, eta bereziki, Valen Moñuxi. Nola ez, iazko Toberako lantaldeari, Oñatiko plaka jartzeko ekitaldian egindako lanagatik. Soinuako eta Goienako lagunei, urtero bezala, egindako lan itzelagatik. Bergarako frontoiko tabernako lagunei, beti laguntzeko prest! Eta nola ez, Bergarako Udalari, gure eskerrik beroena eta eskertuena, Toberari emandako babesagatik.\nEta batez ere, eta nagusiki, Herri Epaiketa Satiriko honetan antzezle lanetan aritu zareten lagun guztioi. Zuek barik, beste behin ere, Tobera egitea ezinezkoa izango litzatekeelako! Eskerrik asko, bihotzez!


Mikel Ugalde: "Euskaldun izateko helburua jarri nion nire buruari 20 urte nituela" : Oarsoaldeko Hitza\nMikel Ugalde: "Euskaldun izateko helburua jarri nion nire buruari 20 urte nituela"\nSindikalismoan, antzerkigintzan, irakaskuntzan, kazetaritzan... Arlo askotan jardun du eta jarduten du Mikel Ugalde errenteriarrak. Oarsoaldeko Euskara Batzordeak bere konpromisoa saritu du.\nMikel Ugalde, Koldo Mitxelenaren eskulturan.\nGaur jasoko du, 19:00etan Errenteria-Oreretako Niessen kulturgunean egingo den ekitaldia, 2017ko Oarsoarrak Euskararen Saria Mikel Ugalde Ugartek. Kolektiboaren saria Kuadrillategi egitasmoari emango diote.\nOarsoarrak saria emango dizute gaur. Zer dela-eta uste duzu hautatu zaituela epaimahaiak?\nEpaimahaiak gehientsuenetan asmatuko du, oraingo honetan ez dakit [irribarrez]. Sari hau ez dut lehiakortasun aldetik ikusten, baizik eta euskalgintzari egindako saria da. Edozein arlotan, eta euskalgintzan are eta gutxiago, ez dago bakarka ibiltzerik. Nik zortea izan dut, arlo asko ukitu ditut, eta beti oso jende onarekin, lankidetzarako gogoz eta sinisten duen jendearekin ibili naiz. Horrek eman dezakeen fruituaren emaitza saria baldin bada, sari hori guztiona da. Beti egokitu naiz besteekin lanean, eta gainera, lan horretan gozatu egin dut. Egia da batzuetan etxekoak ez ditugula hainbeste estimatzen, beti kanpoko intxaurrei begira egoten gara, bada, norbaitek nire izena eman badu, eskerrik asko, baina testuinguru horretan.\nErantzun horrekin ostiraleko [gaurko] ekitaldirako diskurtsoaren erdia idatzi duzu.\nEz naiz idatzi zale. Norbaitek zerbait idazten duenean gero agian gerta daiteke aurrean pentsatzen zuen jendea ez egotea, horregatik, entzuleei egokitzeko nahiago dut bertatik bertara esatea esan behar ditudanak.\nEpaimahaiaren arabera, zure bizitza «euskaldunon hizkuntza gogoa elikatzeko ahalegin etengabea eta gozagarria» izan da. Hitz potoloak dira horiek…\nProzesu bat izan da. Hogei urte nituela nire buruari euskaldun izateko helburua jarri nion, ez euskara elebidun, baizik eta euskaldun. Euskaraz bizi, euskaraz sentitu, euskaraz pentsatu, euskaraz gozatzera iritsi behar nuela erabaki nuen. Esfortzu handia egin nuen hizkuntza nire barne-barneko arnasa izan zedin. Eta horretarako esku artean genituen baliabideetara jo nuen. Batetik, 1960eko hamarkadan Euskal Herria eta euskal gizartea asko eraldatu zen, euskal herritartasunaren ikurra baserria zen, eta hiritartu egin zen hori, hori tokatu zitzaidan… Bestetik, baserri giroko edo tradizioko esaera zaharrak oso gogoan hartu nituen, bertsolaritza ere hurbiletik jarraitu, eta gero, horrez gain, garaiak eskatzen zuen hizkuntz gaitasunari ere erantzun. Gogoan dut seminarioko klaseak latinez ematen zizkigutela, eta apunteak euskaraz hartzen saiatzen nintzen, nire burua euskaltasun horretan murgiltzeko. Gauza desberdinak dira musika ikastea instrumentua jotzen jakiteko, edo musikari izateko egitea. Euskara elebidun bezala erabili dezaket, baina euskaldun sentitu nahi nuen. Hori izan zen nire barneko apustua.\nEuskalgintzan, sindikalismoan, irakaskuntzan, kazetaritzan… Urte mordoxka eman dituzu herrigintza elikatuz.\nJarraipen bat izan da. Gizarte arloan, orduan hasi ziren halako talde sozialak, baimenak ere ez ziren errazak, eta beti erdi klandestinitatean. Eta konturatu nintzen talde hauetan beti erdaraz egiten zela lana, euskaraz egiteko baliabide handirik ez zegoela. Orduan, liburu pare bat argitaratu nituen (Langileria historian zehar, Etor. 1971ean lehenen liburukia eta 1974an bigarrena), erdarazko materialak egokituta. Talde horietan euskaraz lan egiteko baliabide izan zitezen egin nuen.\nGero, sindikalgintzan aritu nintzenean [ELA sindikatuan], ahozko harremanak, taldekideen artekoak, euskal sindikatua esaten zitzaion horri… Bada euskal sindikatu horrek euskara eskatzen zuen.\nEz ziren garai errazak izango, ohiturarik ere ez zegoen. Nola gogoratzen duzu?\nSindikalgintzan hasi ginenean sindikatu bat zer zen ere ez genekien. Demokrazia atarian geundeneko hartan aukeraketa egin behar zen, edo politikagintzara jo edo sindikalgintzara, eta garbi ikusi genuen gizarte aldaketarik ez zela izango sindikatu sendo bat gabe. Hortik abiatu ginen.\nOso oroitzapen politak ditut, hirugarren sektorea egokitu zitzaidan, garbitasuneko langileak, dendariak.. jende arrunt-arrunta eta oso leiala, oso borrokalaria. Orduan ez zen broma, emakume borrokalariak oso leialak ziren, erabaki bat hartzen zenean oso garbiak ziren, azpijokorik ez zuten onartzen, eta negoziatzeko garaian gu ere beti argi, ‘zer egin daiteke?’, edo ‘akordioa non egon daiteke?’, baina beti beraiekin kontatuz.\nElizarekin harremana era naturalean bizi du Ugaldek.\nEliza ondoan nahi izan duzu argazkia atera. Harreman handia izan duzu elizarekin, ez?\nElizakin bi fase edo hiru izan ditut. Bat izan zen gazte garaian JOC mugimenduan (Juventud Obrera Catolica) ibili nintzela 18 urterekin, paper lantegian elektrikaria nintzela. Gero, 20 urterekin seminariora joan nintzen, Donostiara, 26 urte izan arte. 1960ko hamarkada zen, 1968ko iraultzak hor harrapatu gintuen, eta seminarioa uztea erabaki nuen, generaman bideak euskal gizartearen eskakizunei erantzuten ez ziolako. Geroztik ere, jerarkiarekin ez beti, baina elizarekiko harreman onak izan ditut eta nire burua elizduntzat jotzen dut, natural-natural. Gerora konturatu naiz, gero eta gizarte laikoagoa dagoen honetan, sinisdun bat ikusteak ez duela harritzen, batez ere sinisten duena eta egiten dena koherentziaz egiten baldin bada. Alde horretatik, eroso sentitu naiz beti, konplexurik gabe.\nLan kontuez eta beste gaiez idatzi egin zenuen, Egin-en, Zeruko Argia-n…\nIkusten duzu, toki askotan ibilitako burruntzalia naiz, eta lanpostuetan ere, lau-bost urte irauten nituen. Zeruko Argia-n publizitatea egiten nuen batetik, eta herriz herriko berri emaileekin egoten nintzen, haiek zaintzen. Motibatu, euren kexak jaso… hori zen nire lana. Euskara batuaren gorabeherak egokitu zitzaizkidan, borroka handiak, mindura latzak, baziren zenbait herri euskara batua ikusi ere egin nahi ez zutenak, horiek gozatu egin behar ziren, atzetik beste planteamendu ideologikoak ikusten zituzten. Guk, aldiz, euskara batu bat, hura edo beste bat, ezinbestekoa zela ikusten genuen.\nDenetarik aurkitu nuen, oso haserre zeudenak, beste batzuk ez hainbeste… Anekdota bezala, Goizuetako kazetaria, ez nuen aurrez aurre ezagutu, baina herriko festen kronika bidali zuen behin, makinaz idatzita, eta behean hau, ‘oharra: hhhhhh…’, lerro oso bat. Eta gero, ‘nik neronek ‘h’-ak non jarri behar diren ez dakit, baina behar dituzunak hartu eta jarri’ [barrez]. Denetarako jendea bazegoen.\nGipuzkoan ibiltzen zinen?\nEz, Euskal Herri osoan, festak non, Mikel han. Gero hiriburuetan, Nafarroan gutxi, baina Gasteiz, Bilbon, Donostian bai. Horrelakoetan beti euskaltzaleak topatzen zenituen… Beti laguntza handia izan nuen, eta esan gabe doa oso eskertuta nagoela eragile edo bide lagun izan nituenekin, eta haien lanarekin.\nEgin-en ere idatzi nuen, eta Txistulari aldizkarian, baina gehienbat Zeruko Argia-n. Bolada batean ia astero.\nhasi ginenean, sindikatu bat zer zen ere ez genekien»\n«Esfortzu handia egin nuen hizkuntza nire barne-barneko arnasa izan zedin»\n«Lotsatia naiz, baina inauteriak nire buruarekiko erronka gisa hartu izan ditut»\nIdazteko zaletasunik zenuen, edo komunikatu beharrak eraman zintuen idaztera?\nBeti komunikazioaren eskabidearen arabera, komunikatu beharra beti sentitu dut, eta alderdi soziala eta abertzaletasuna uztarturik, bide hortatik.\nGero, halako saio batzuk egin nituen antzerkigintzan. Herrian bagenuen Andoni Korta antzerkizalea, Koldo Mitxelenaren laguna. Kortak esaten zuen euskal gizartea alfabetatu gabe zegoela, eta erantzuna eman behar zitzaiola, eta bi bide genituela, bertsolaritza, eta gero antzerkia, biak idaztea eta irakurtzea eskatzen ez duten gauzak. Antzerki pare bat-edo idatzi nituen, sari bat ere jaso nuen —Toribio Altzaga saria, 1999an, Bake biltzarraren ildotik (Euskaltzaindia-BBK, 2000) lanagatik—. Baina testuinguru horretan, ez da barruak idaztea eskatzen zidala.\nIdatzi, eta ibili ere, antzeztu izan duzu. Ereintza taldeko zuzendari ere izan zinen.\nBai [garrantzia kenduz], batez ere gizartegintzaren ikuspuntutik, 18-19 urte izango nituen, mutil-moko batzuk ginen. Hori ere ez genuen antzerkigintzagatik egiten, euskalgintzagatik baizik. Gero konturatu gara hura ez zela bide guztiz egokia, antzerkigintza euskaraz egiten bada hobe, baina antzerkigintza izan behar da. Baina fase horretan…\nAkaso garai hartatik datorkizu inauterietan mozorrotzeko eta emaztearekin muntatzen dituzun ikuskizunak muntatzeko zaletasuna.\nBai, beno [burua jaitsi du]. Inauterietakoa oso kuriosoa da. Ni oso lotsatia naiz, beti mikrofonoan ibiltzea tokatu izan zait, baina ni kale bat non dagoen galdezka hasi baino, lehen buelta mordoa emango dut ez galdetzeagatik. Inauteriak nire buruarekiko erronka bezala hartu izan ditut. Umorea bai, badut, umorerik ez duen herriak ez du etorkizunik. Gainera, beti emakume izatea tokatu zait, batzuetan balleta izango zen, beste batean moto karrera, bestean zirku domadorea, pertxak saltzen, sumo borrokalaria… Emazteak aginduak ematen zizkidan eta nik obeditu egiten nuen, eta biak ateratzen ginen. Eta oso ondo pasatu dut.\nOraindik mozorrotzen zarete?\nJoan den urtean ja ez ginen atera, aurretik hogei urtez edo. Lehenik Errenterian eta gero Tolosara joaten ginen. Gozatu egin dugu, eta jendea barrez ikusteak on egiten zigun. Umore fina egiten saiatzen ginen, inor mindu gabe.\nAterpean lan asko egindakoa zara, baina kaleko giro horretan gustura, ezta?. Kopletan ere ibiltzen zara.\nBai, Ereintzakoekin. Batzuetan norbaiti eskainitako bertsoak izaten dira, 50 urte egin dituelako, edo zerbait egin duelako, hil delako… Horretan ere pixka bat aurkeztea tokatzen zait, baina hor ere taldean [argi utziz], beti taldean.\nLeku askotan galdu dira koplak. Zer dela-eta gorde dira Errenterian?\nHemen sendo dago. Badugu arazo txiki bat, belaunaldi artekoa. Olentzerorekin ere gertatu zitzaigun eta lehen Olentzero gisa ateratzen zenak ja gazte bati erreleboa eman dio. Nik uste hori zaindu behar dugula, eta horretan gaude, gu adinean aurrera goaz eta gazteek har dezaten lekukoa. Giro oso polita izaten da kopletan, eta egia esan, oso sustraituta dago herrian ohitura hori.\nEuskalgintzan eragile izan zara. Baldintzak zu gaztea zinenekoak baino hobeak dira, baina erabilerak huts egiten du. Borroka horretan erreleborik ikusten al duzu?\nBadakit astakeria bat esatera noala, baina hainbat alorretan pentsatu dut halako debeku txikiren bat ezartzea ez al litzatekeen izango ona, debekatuaren kontra eginaz, gauzak indartzeko. Eta euskararekin ere antzerako zerbait gertatu zaigu. Euskara zorionez asko hedatu da, eta irakaskuntzak zer ikusi handi du, eta abar, baina motibazio aldetik ez dakit nola gabiltzan. Guk motibazioa garbi genuen, euskaldun izan nahi genuen. Orain ez dakit indar puntu hori ez ote dugun galdu euskaldunok, Artzek esaten zuenaren aldetik; nahiko kezkatzekoa da.\nBeste aldetik, ikusten dut erakundeak, eta batez ere udalak, erantzuten ari direla. Pausu kualitatibo bat eman da, zinegotzien banaketan. Euskara aparte zegoen, edo gehienez euskara eta kultura zinegotzi beraren ardurapean. Geroztik ikusi dut hirigintzak ere hizkuntz eskakizunari erantzun behar diola, normaltasun bide batetik, eta euskararen ardura erakunde osoarena da. Urrats batzuk egin dira, era naturalean gainera.\nErakundeen lan horretan aritua izan zara zu ere, Euskara Aholku Batzordeko koordinatzaile bezala.\nBai, hiru urtez-edo ibili nintzen, Mari Carmen Garmendia sailburuarekin, Mikel Zalbidearekin, Andoni Sagarnarekin, hainbat euskaltzain biltzen ziren… Garai hartako oso oroitzapen onak ditut. Taldetxo batzuk aritzen ziren lanean eta ni horiek koordinatzen aritzen nintzen. Oso eskertua nago, asko ikasi nuelako, bai hizkuntzari dagokionez baita nolabait gizalegeari dagokionez ere. Han ikusi nuen, inongo irabazpiderik gabe, euskararen alde lanean sakrifikatzen ari zen jendea. Eta hori ere gogoan hartzekoa da.\nHor ere taldean, baina hor ere ibili zinen zu.\nBai, beno, denetarik egin izan dut, lehen esan dut elektrikaria izan nintzela, bertsolaria ere [barrez]. Umorez bukatzeko, behin Xabier Leterekin ezkontza batean egokitu eta, bertsotan hasi nintzen, hirugarren kopa hartuz gero, nola ez bada. Bertsoa bota nuen, eta Letek ‘ona haiz Mikel, jode, ona haiz’. Eta ni nire egoa puztuta, eta hark, ‘ona haiz bai, bertso txarrak botatzen’. ‘Hik inbidia ‘, erantzun nion nik.\n[Pentsakor jarri da] Bai, pozik nago. Garaian-garaian erantzuten eta egokitzen zitzaidan giroan eta unean zerbait egiten ahalegindu naiz beti, eta gustura egin dut, besterik gabe.\nGaur banatuko dituzte sariak Niessenen\nMikel Ugalde Ugarte ekintzaile eta euskaltzale errenteriarrak eta Kuadrillategi egitasmoak jasoko dituzte aurtengo Oarsoarrak Euskararen sariak. Oarsoaldeko Euskara Batzordeak banatzen ditu 2010az geroztik, gizarteko alor guztietan euskararen normalizazioan urrats esanguratsuak egin dituzten banako, elkarte, lantoki, erakunde nahiz taldeak saritzeko. Gaur egingo dute sari banaketa, 19:00etan, Errenteria-Oreretako Niessen Kulturgunean.\nBatetik, Ugaldek «frankismo garaitik, bere kristau konpromisoak bultzatuta» egin duen lana nabarmendu nahi izan dute. Gizarte eragile izan zen hainbat kolektibotan jardunez. Sindikalismoa, irakaskuntza, kazetaritza eta antzerkigintza izan dira bere lan ardatzak, eta horrez gain, bere jardun soziolinguistikoa goraipatu dute, «beti ere, euskararen mesedetan eta ikuspuntu euskaltzale batetik eraginez».\nBestetik, DBHko gazte kuadrilletan hizkuntza ohiturak euskalduntzea helburuz martxan den Kuadrillategi programari ere aitortza egin diote aurten. Pasaian sortu zen Kuadrillategi 2002an, handik gutxira Lezo eta Oiartzunera hedatu zen, eta orain lau urte Errenteriara. Kudrillategiri esker «eskualdean gazteen artean jarduera arrakastatsu bihurtu da euskarazko aisia», adierazi du Euskara Batzordeak.


Digitalización de Contenidos – LAE Consulting\nEdukiaren digitalizazioaLae Consulting2019-03-08T10:04:30+00:00\nLAE CONSULTING enpresak zure enpresaren beharretara egokitutako edukiak pertsonalizatzeko aukera eskaintzen du. Edukiak Lineako formatuan edo Bideokurtso formatuan digitalizatzeko aukera dago .\nBezeroak LAE Consulting-i entregatu beharko dio dokumentazioa digitalizatu beharreko edukiarekin. Word, PDF, PowerPoint eta abarretan eman daiteke. Kalkulatzen da 25 orrialde bakoitzeko gutxi gorabehera lineako ikastaroa ordu batez sortzen dela, atal hauek osatuta:\n1 sarrerarako bideoa unitatean.\nBezeroak LAE Consulting-i entregatu beharko dio dokumentazioa digitalizatu beharreko edukiarekin. Word, Pdf, PowerPoint eta abarretan eman daiteke. Kalkulatzen da edukiko 30 orrialde bakoitzeko bideo ikastaroaren gutxi gorabehera ordu bat eta 40 minutu sortzen direla, atal hauek osatuta:\n1 ordu eduki pedagogikoa.\n40 minutuko ikasgaiaren karga dakarren 4 ariketak.\nBOLAKO FORMAKUNTZA POSIBLEA\nLAE Training-ek FUNDAE-ren bidez ikastaroak hobetzeko gai izan ditzakeen aukerak aztertu eta azalduko ditu bezeroaren aurrean.


Mercer konderria (Ohio) - Wikipedia, entziklopedia askea.\nMercer konderria (Ohio)\n40°32′N 84°38′W / 40.54°N 84.63°W / 40.54; -84.6340°32′N 84°38′W / 40.54°N 84.63°W / 40.54; -84.63\n1.197,74 km2 (%97.68)\n28,43 km2 (%2.32)\nMercer konderria (ingelesez: Mercer County) Ohioko konderri bat da, Ameriketako Estatu Batuetan. Hiriburua Celina da. 2010eko zentsuaren arabera 40.814 biztanle zituen, Mercer kilometro koadroko azaleran.\nMercer konderriak 1.226,16 kilometro koadro ditu. Horietatik 28,43 ura dira. Beste 1.197,74 lurra dira. Biztanleria dentsitatea 33,29 da.\n2010eko zentsoan bizi ziren 40.814 pertsonetatik 40.067 txuriak edo hispanoak dira. Horietatik hispano edo latino kategorian 614 dira. 91 beltzak edo afroamerikarrak. 83 amerikar natiboak ziren eta 68 Hawaii edo Pazifikoko irletako natiboak. 180 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 307 pertsonek kokatzen zuten.


Irekia Eusko Jaurlaritza - Gobierno Vasco :: Sexu-esplotazio helburuetarako pertsonen salerosketari aurre egiteko koordinazio protokoloa martxan dago\nSexu-esplotazio helburuetarako pertsonen…\n\nSexu-esplotazio helburuetarako pertsonen salerosketari aurre egiteko koordinazio protokoloa martxan dago Iturria: Irekia\n\nSexu-esplotaziorako helburuarekin gizakiak salerostearen biktimei laguntzeko koordinazio Protokoloaren aurkezpena Iturria: Irekia\nDokumentua, aitzindaria mota honetako ekimenetan, problematika honetan konpetentziak dituzten instituzio eta erakundeen parte hartzea izan du gainera\nMartxan jarriko den herritarrak sentsibilizatzeko kanpaina ere aurkeztu da "Sexu-esplotazio helburuetarako emakumeen salerosketak promes askorekin amaitzen du. Ez izan gaizkide" lelopean. Arazoaren larritasuna agerian utzi nahi du kanpainak; herritarrei adierazi nahi die ez dela gure gizartetik urrun dagoen arazoa.\nGenero Indarkeriaren Biktimen Atentziorako Zuzendariaren prentsaurrekoak genero indarkeriaren adierazpenik krudeletako bati heltzea izan du helburu: sexu-esplotazio helburuetarako emakume eta neskatoen salerosketa. Askotan, gizartea ez da ohartzen arazo honetaz eta oso zaila da kuantifikatzen, orain arte identifikazio eta jarduera protokolorik ez zegoelako.\nEmakumeen kontrako biolentziaren alderdi honi heltzeko, lan-talde baten sorrera bultzatu zuen Zuzendaritzak 2009ko bukaeran; bertan, gaian konpetentziak dituzten instituzio eta erakunde publiko zein pribatuek hartu dute parte: Ertzaintza, Polizia Nazionala, Guardia Zibila, Gobernuaren Ordezkariordetza, Comisión Antisida, Médicos del Mundo, Gizarterako, Aukera, Askabide, Emakunde eta Justizia Zuzendaritzak. Serranok guztiei eman dizkie eskerrak, euren parte-hartzea ezinbestekoa izan baita gaur aurkeztu eta Espainian aitzindaria den ekimena aurrera ateratzeko.\nGaur aurkeztutako sexu-esplotazio helburuetarako pertsonen salerosketaren biktimen atentziorako koordinazio protokoloa da taldearen lanaren emaitzarik nagusiena. Instituzio bakoitzari erantsitako konpetentzietatik abiatzen da dokumentua koordinazio eta funtzionamendu zirkuitu bat ezartzeko; horrela, emakumeen biktimizazio bikoitza saihestu nahi da eta atentzio zein babes egokiak eskaini nahi zaizkie.\nBiktimentzako harrera eta atentzio errekurtso batek bildu behar dituen baldintzak ezartzen ditu protokoloak, emakumeei inguru babes bat eskaintzeko asmoz. Hain zuzen, inguru horretan atentzio berezitua, sendatzeko lekua, etorkizunari buruzko erabakiak hartzeko denbora eta atentzio psikologiko zein juridikoa eskaintzea da xedea.\nBiktimei laguntza-zerbitzuetarako sarbidea errazteko hiru inprimakik osatzen dute taldeak egindako lana. Bi errekurtso gida egin dira; bat profesional eta herritarrei orokorrean zuzenduta dago, eta bestea biktimentzat da bereziki. Errekurtso zerrenda zabala, salerosketari buruzko informazioa, biktimak harrapatzeko metodoak, eskubideak edo laguntza aurkitzeko lekuak biltzen dira dokumentuetan.\nLengoaia errazean idatzita dago biktimei zuzendutako liburuxka eta hamar hizkuntzatan (gaztelania, euskara, ingelesa, frantsesa, portugesa, errumaniera, errusiera, albaniarra, arabiarra eta txinera) editatu da pertsona kopuru nagusienari heldu ahal izateko. Polizia-etxe eta proiektuan parte hartutako elkarteen bidez banatuko da. Hirugarren dokumentua triptiko bat da, aipatutako 10 hizkuntzetan dago eta emakumeak euren isiltasunarekin amaitzera animatzen dituen biktima baten testigantza du.\nBiktimen Atentziorako Zuzendariak bere hitzaldia amaitu du martxan jarriko den herritarrak sentsibilizatzeko kanpaina aurkeztuz. Hau da kanpainaren lema: "sexu-esplotazio helburuetarako emakumeen salerosketak promes askorekin amaitzen du. EZ IZAN GAIZKIDE".\nArazoaren larritasuna agerian utzi nahi du kanpainak; herritarrei adierazi nahi die ez dela gure gizartetik urrun dagoen arazoa; gure inguruan gertatu ahal da eta herritarren laguntza behar da erradikazioa lortzeko. Publizitate-kartel eta irrati zein Interneteko iragarki laburrekin gauzatuko da kanpaina.\nEusko Jaurlaritzako Osasun Sailak, Osakidetzak eta Bilboko Udalak buruko gaitz larrien ondorioz gerta daitezkeen egoera arriskutsuen prebentziorako Protokoloa sinatu dute


About: Pierre de Lancre\nPierre de Lancre (Bordele, Frantzia, 1553 - Paris, 1631) magistratu frantziarra zen, 1609an Lapurdin eginiko sorgin-ehiza burutu zuena. Aitona, Bernard Errostegi, baxenafarra zen, baina Bordelera bizitzera joan zenean euskal abizena aldatu zuen, Lancre frantsesa hartuz. Familiaren euskal jatorriaren ukazio horrek eragina izan omen zuen Pierre de Lancreren ezinikusian euskaldun zen ororekin.\nPierre de Lancre (Bordele, Frantzia, 1553 - Paris, 1631) magistratu frantziarra zen, 1609an Lapurdin eginiko sorgin-ehiza burutu zuena. Aitona, Bernard Errostegi, baxenafarra zen, baina Bordelera bizitzera joan zenean euskal abizena aldatu zuen, Lancre frantsesa hartuz. Familiaren euskal jatorriaren ukazio horrek eragina izan omen zuen Pierre de Lancreren ezinikusian euskaldun zen ororekin. (eu)\nPierre de Lancre (eu)\ndbr:Pierre de Lancre\nwikidata:Pierre de Lancre\ndbpedia-es:Pierre de Lancre\ndbpedia-fr:Pierre de Lancre\ndbpedia-it:Pierre de Lancre\ndbpedia-wikidata:Pierre de Lancre


Couches - Wikipedia, entziklopedia askea.\nCouches Frantziako udalerria da, Saône-et-Loire departamenduan dagoena, Borgoina-Franche-Comté eskualdean. 2013an 1.486 biztanle zituen.\nEmile LECONTE (2014-2020)\n46° 52′ 11″ N, 4° 34′ 21″ E / 46.8697°N,4.5725°E / 46.8697; 4.5725Koordenatuak: 46° 52′ 11″ N, 4° 34′ 21″ E / 46.8697°N,4.5725°E / 46.8697; 4.5725\nDracy-lès-Couches, Dennevy, Saint-Émiland, Saint-Jean-de-Trézy, Saint-Martin-de-Commune, Saint-Maurice-lès-Couches, Saint-Pierre-de-Varennes eta Saint-Sernin-du-Plain\n2007an Couches udalerrian erroldatutako biztanleak 1.486 ziren. Familiak 572 ziren, horien artean 188 pertsona bakarrekoak ziren (92 bakarrik bizi ziren gizonak eta 96 bakarrik bizi ziren emakumeak), 188 seme-alabarik gabeko familiak ziren, 168 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 768 etxebizitza zeuden, 583 familiaren etxebizitza nagusia ziren, 97 bigarren erresidentzia ziren eta 88 hutsik zeuden. 639 etxeak ziren eta 124 apartamentuak ziren. 583 etxebizitza nagusietatik 400 bere jabearen bizilekua ziren, 158 alokairuan okupaturik zeuden eta 25 doan lagata zeuden; 7 etxek gela bat zuten, 46 etxek bi zituzten, 114 etxek hiru zituzten, 159 etxek lau zituzten eta 258 etxek bost zituzten. 393 etxek euren parking plaza propioa zuten azpian. 257 etxetan ibilgailu bat zegoen eta 239 etxetan bat baino gehiago zituzten.\nCouches udalerriko biztanleria-piramidea 2009an .\n2007an lan egiteko adina zuten pertsonak 843 ziren, horien artean 613 aktiboak ziren eta 230 inaktiboak ziren. 613 pertsona aktiboetatik 560 lanean zeuden (297 gizon eta 263 emakume) eta 54 langabezian zeuden (23 gizon eta 31 emakume). 230 pertsona inaktiboetatik 93 erretiraturik zeuden, 54 ikasten zeuden eta 83 "bestelako inaktibo" gisa sailkaturik zeuden.\n2009an Couches udalerrian 588 unitate fiskal zeuden, 1.302 pertsonek osaturik. Pertsona bakoitzeko diru-sarrera fiskalaren mediana urteko 18.326,5 euro zen.\n2007an zeuden 65 komertzioetatik, 2 janari enpresak ziren, 3 bestelako produktu industrialen fabrikazioko enpresak ziren, 10 eraikuntza enpresak ziren, 13 ibilgailuen saltze eta konpontze enpresak ziren, 2 garraio enpresak ziren, 7 ostalaritza eta jatetxe enpresak ziren, 2 finantziazio enpresak ziren, 3 higiezinen enpresak ziren, 7 zerbitzu enpresak ziren, 14 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 21 zerbitzu publikoetatik, 1 jendarmeria zen, 2 banku bulegoak, 1 ibilgailuen konpontzeko eta nekazaritza tresnetako lantokia, 4 igeltseroak, 1 margolaria, 2 zurginak, 1 iturgina, 2 argiketariak, 2 ile apaindegiak, 3 jatetxeak eta 2 higiezinen agentziak.\n2009an zeuden 6 establezimendu komertzialetatik, 1 120 m2 baino gehiagoko denda zen, 1 120 m2 baino gutxiagoko denda zen, 1 okindegi zen, 1 harategi zen, 1 liburu denda zen eta 1 lore-denda zen.\n2000. urtean Couches udalerrian 20 nekazaritza-ustiategi zeuden, 952 hektarea erabiltzen.\n2009an lehen-hezkuntzako eskola bat zegoen. Couches udalerrian Bigarren Hezkuntzako ikastetxe bat zegoen 282 ikaslekin.\nDracy-lès-Couches (2,1 km)\nSaint-Maurice-lès-Couches (2,2 km)\nSaint-Jean-de-Trézy (4,0 km)\nSaint-Sernin-du-Plain (4,4 km)\nSaint-Léger-sur-Dheune (5,6 km)\nSaint-Bérain-sur-Dheune (5,7 km)\nSaint-Gervais-sur-Couches (5,7 km)\nSaint-Martin-de-Commune (5,7 km)\nPerreuil (5,7 km)\nDennevy (5,9 km)\nMultimedia: Couches (Saône-et-Loire)\nAzken aldaketa 1 urtarrila 2020(e)an, 22:37(e)tan\nOrriaren azken aldaketa: 1 urtarrila 2020, 22:37.


EH Bilduk Ondasun Higiezinen gaineko Zerga (OHZ) igotzearen aurka bozkatuko du biharko Getxoko osoko bilkuran. EAJ-PSEren udal gobernuak %2'9 igotzea proposatuko du, baina EH Bilduren iritziz, orain ez da momentua OHZ igotzeko, kontuan hartuta osasun-krisiak larriagotu duen krisialdi ekonomikoa. "Pandemiak txirotasuna eta prekarietatea areagotu du familia askotan. Arlo asko oso kaltetuak izan dira: zaintzak, langile autonomoak, behin-behinekoak, dendari txikiak eta abar. Gainera, elektrizitatearen prezioak gora egiten jarraitzen du, baita ere etxebizitzen kasuan eta abar".\nEgoera honetan, OHZ igotzearen kontra bozkatzeaz gain, EH Bildutik zuzenketa bi aurkeztuko dira: etxebizitza hutsei zerga handitzea (kuota likidoan %50eko errekargua ezartzea) eta pisu turistikoei %2 igotzea. "Getxon gaur egun 900 etxebizitza huts baino gehiago ditugu, eta ezinbestekoa da erakundeetatik erabakiak jartzea euren merkaturatzea bultzatzeko. Etxebizitzaren arazoa gure udalerrian oso larria da, Euskal Herriko preziorik garestienak ditugu, eta herriko gazteek Getxo uztera behartuta egoten dira. Neurriak hartu behar ditugu lehenbailehen".\nEra berean, pisu turistikoei ere OHZ igotzea proposatuko du EH Bilduk. Gaur egun jarduera hau handitzen ari da gure udalerrian, horrek sor dezakeen kalteekin: etxebizitzen prezioak igotzea, gentrifikazioa sortzea... Udalak ez du onartu oraindik pisu turistikoak mugatzeko araudirik, EH Bildutik behin eta berriz eskatu diogun arren.


31 urte eta erdi ondoren aske da Xistor Haranburu | Euskal Herria | GARA Euskal Herriko egunkaria\nKalean zegoen jada 2020. urte bukaeratik, baina orain esan daiteke benetan libre dela Frederic «Xistor» Haranburu. Eskumuturreko telematikoa kendu diote eta baldintzapeko askatasuna lortu du. Atzean, hiru hamarkada baino gehiago preso, Etxeratek gogorarazi duenez, biziarteko zigorra ezarrita.\nEpaitegiak baldintza zorrotzak ezarri zizkion kartzelatik behingoz atera ahal izateko, 2020ko azaroan. Haien artean, eskumuturreko elektronikoa eraman eta zortzi urteko segurtasun epea bete behar zuen.\n1997. urtean Parisen egin zioten auzian biziarteko kartzela zigorra jaso zuen. 1990eko apirilaren 2an lehergailuz beteriko autoa zeramala atzeman zuten Unai Parot Sevillan (Andaluzia). Handik egun batzuetara, apirilaren 4 eta 5 artean, hamasei bat herritar atzeman zituzten Ipar Euskal Herrian. Horien artean ETAren ‘Argala’ taldeko hiru kide atxilotu zituen Frantziako poliziak: ‘Xistor’ Haranburu, Jakes Esnal eta Ion Kepa Parot.\nGainerako hiruek espetxean segitzen dute oraindik ere eta haiek askatzeko aldarria ez da eten, ostiralean Baionako Auzitegian argi gelditu zenez.\nEpaiari erreparaturik, Haranburuk 2008az geroztik baldintzapeko askatasuna eskuratzeko eskubidea zuen.\nAlta, hamabi urtean frantziar epaileek behin eta berriro ukatu zioten, kontrol judizialpean bazen ere, etxera bueltatzeko aukera. 2020ko azaroan baimendu zuten azkenean eta orain aske da.


Al, Uzt 15, 09:16:56, CEST 2019\nA ber, Debarako zerrenda, neri urtetzen jatazenak:\nBaten bat ahaztu jata?\nBidaltze-data: 2019(e)ko uztailaren 15(a), astelehena 06:45\nGaia: Re: [eibar] Fwd: Ospakizuna\nOrduan, Debarako leku-aldaketa konfirmatuta dago, ala?\nZenbat izango garen kontua badarama norbaitek?\nHau idatzi du Asier Arregi (geobiotek a bildua gmail.com<mailto:geobiotek a bildua gmail.com>) erabiltzaileak (2019 uzt. 13, lr. (19:55)):\nIeeepa, ez dakat erreza baina ahaleginduko naiz juaten...noizko baieztatu bihako litzake?\nBakotxak nahi daben, edo ahal dabena\njosu garate <arkitetua a bildua gmail.com<mailto:arkitetua a bildua gmail.com>> erabiltzaileak hau idatzi du (2019 uzt. 12, or. (17:19)):\nGitarrria... ta biolintxua!!!\nEl 12 jul 2019, a las 15:25, Oier Gorosabel Larrañaga <txikillana a bildua eibar.org<mailto:txikillana a bildua eibar.org>> escribió:\nMe lo decichen ala me lo contachen? ;-)\nEl 12/07/2019 a las 15:00, leire narbaiza arizmendi escribió:\nOgrosabel, akordau hari Mutrikuko bidaia itxitta daguala, kalbarixotik juan bihar\nOier Gorosabel Larrañaga <txikillana a bildua eibar.org<mailto:txikillana a bildua eibar.org>> igorleak hau idatzi zuen (2019 uzt. 12, Otr 14:15):\nNere aldetik Deban fenomeno. Lekeitxiotik hurrago, eta freskuago!\nMozkorbus bat fletaizue, danak lafiauta itzultzeko moduan.\nEl 12/07/2019 a las 13:11, leire narbaiza arizmendi escribió:\nImanol, despliege horretan, autuena be konpontzen dogu!\nEibartarrak gara, ze uste dozu, ba?\nIMANOL MAGRO , Eibartarrak-en bidez <eibartarrak a bildua postaria.com<mailto:eibartarrak a bildua postaria.com>> igorleak hau idatzi zuen (2019 uzt. 12, Otr 13:05):\nA ze despliegea! Azpiegitura eta logistika ez dira arazo posta zerrenda honetan.\nOstegunean, ondo bidean, jai hartuko dut lanean. Beraz ez dut lehentasunik Deba eta Eibar artean. Debak joan-etorriaren kontua du, beraz, hori ere lotu beharko genuke, hamar auto ez eramateko.\nEn viernes, 12 de julio de 2019 11:21:06 CEST, Luistxo Fernandez <lfernandez a bildua codesyntax.com<mailto:lfernandez a bildua codesyntax.com>> escribió:\nNeu be apuntatzen naiz.\nOn Thu, Jul 11, 2019 at 6:10 PM leire narbaiza arizmendi <txargain a bildua gmail.com<mailto:txargain a bildua gmail.com>> wrote:\n10 batendako enkargauko dot, afari-meriendia egitteko, 8rak aldera edo?\nHau idatzi du Oier Araolaza (oier a bildua dantzan.com<mailto:oier a bildua dantzan.com>) erabiltzaileak (2019 uzt. 11, og. (17:26)):\nNik ez dakit oraindik. Badaukat gogoa zuekin batzeko, baina datorren astean hainbat gauza batu zaizkit eta ez dakit denetara iristeko moduan izango naizen.\nOn Thu, Jul 11, 2019 at 9:31 AM Gari Araolaza <gari a bildua eibar.org<mailto:gari a bildua eibar.org>> wrote:\nNi ere bai!\nHau idatzi du Elena Laka (burdinateplaza a bildua hotmail.com<mailto:burdinateplaza a bildua hotmail.com>) erabiltzaileak (2019 uzt. 10, az. (19:32)):\nA ber, zerrenda:\nObtener Outlook para Android<https://nam02.safelinks.protection.outlook.com/?url=https%3A%2F%2Faka.ms%2Fghei36&data=02%7C01%7C%7C835b0446b49f4556fd9b08d708f003ec%7C84df9e7fe9f640afb435aaaaaaaaaaaa%7C1%7C0%7C636987699265080183&sdata=B3XIjQjkFwnbYnZgihZYEAvynssZHsw4uK3RkxGPEqo%3D&reserved=0>\nFrom: leire narbaiza arizmendi <txargain a bildua gmail.com<mailto:txargain a bildua gmail.com>>\nSent: Wednesday, July 10, 2019 11:41:27 AM\nSubject: Re: [eibar] Fwd: Ospakizuna\nOrduan, 18xan bai. Kasino bi dagoz Eibarren, Bizikleta plazakuan, ezta? Ia, ni arduratuko naiz enkargatzen. Baina jakin bihar dot zenbat izango garan. Zelan egingo dogu hori?\nBloga izan, ez izan, lukerra izanda be, danok ondo etorrixak!\nHau idatzi du Zapiain Markos (mzapiain a bildua gmail.com<mailto:mzapiain a bildua gmail.com>) erabiltzaileak (2019 uzt. 9, ar. (21:47)):\nImanol, ez da beharrezkoa bloga\nHau idatzi du IMANOL MAGRO , Eibartarrak-en bidez (eibartarrak a bildua postaria.com<mailto:eibartarrak a bildua postaria.com>) erabiltzaileak (2019 uzt. 9, ar. (19:18)):\nBloga edukitzea beharrezkoa al da afarian agertzeko? Lagun batentzat da.\nEn martes, 9 de julio de 2019 17:32:30 CEST, Iban Arantzabal <iarantzabal a bildua goiena.eus><mailto:iarantzabal a bildua goiena.eus> escribió:\nBa ederto 18koa.\nIrailekoa jakitzeko gogoz. Kafe antzokian?\nElena Laka <burdinateplaza a bildua hotmail.com<mailto:burdinateplaza a bildua hotmail.com>> erabiltzaileak hau idatzi du (2019 uzt. 9, ar. (17:22)):\nEderto 18koa eta irailekoa!\nObtener Outlook para Android<https://nam02.safelinks.protection.outlook.com/?url=https%3A%2F%2Faka.ms%2Fghei36&data=02%7C01%7C%7C835b0446b49f4556fd9b08d708f003ec%7C84df9e7fe9f640afb435aaaaaaaaaaaa%7C1%7C0%7C636987699265100193&sdata=jJht2%2BpzexN3Z0bYyhLT2PIEGR9QY4PUQD7Zo7%2FcIvg%3D&reserved=0>\nFrom: Oier Gorosabel Larrañaga <txikillana a bildua eibar.org<mailto:txikillana a bildua eibar.org>>\nSent: Tuesday, July 9, 2019 5:05:48 PM\nTo: eibartarrak a bildua postaria.com<mailto:eibartarrak a bildua postaria.com>\nNik neuk be uzt 18xan ahal izango neuke. Fetxa seiñalatu horretarako, baiña, ezin hori-gorriz jantzitta juan (oiñ hórrek frakok etxataz sartzen).\nEl 09/07/2019 a las 11:31, Josu Mendicute escribió:\nAdos Leire. Irailekua bale, baina orain bebai!\n18an sukalderako prest\nEl 9 jul 2019, a las 11:12, leire narbaiza arizmendi <txargain a bildua gmail.com<mailto:txargain a bildua gmail.com>> escribió:\nIturrik arazuak dittu posta zerrendako mezuekin, eta  hauxe bialdu desta:\nEz dakit nire mezuak iristen ote diren zerrendara, zeren baten bat bueltan etorri zait.\nEgingo dugu hitzordu bat datorren astean? 18an edo 19an, adibidez? Eta ahal duenak ahal du eta kitto. Ez dirudi eta jendea libre dagoenik ospakizunetarako.\nEgin dezagun afari-merienda bat bertako taberna batean. Adibidez, Casino Artista Eibarres izenekoan (mendeurrena egin duela irakurri nuen aurreko batean).\nOso idea ona iruditzen jata. Afari-meriendia datorren astian. Eta iraillian Kafe Antzokixan!\niarantzabal a bildua goiena.eus<mailto:iarantzabal a bildua goiena.eus> / 943 25 05 05 / Albisteak: goiena.eus<https://nam02.safelinks.protection.outlook.com/?url=http%3A%2F%2Fwww.goiena.eus&data=02%7C01%7C%7C835b0446b49f4556fd9b08d708f003ec%7C84df9e7fe9f640afb435aaaaaaaaaaaa%7C1%7C0%7C636987699265110193&sdata=I3V7kwoqqTVcbpMjLpQhs5QeX5JCICA51bYUKEp3uxM%3D&reserved=0>\nGOIENA KOMUNIKAZIO TALDEA KOOP. ELKARTEAK datu pertsonalak babesteko araudia betetzen du. Kontsultatu gure pribatutasun politika.<https://nam02.safelinks.protection.outlook.com/?url=https%3A%2F%2Fgoiena.eus%2Fpribatutasun-politika%2F&data=02%7C01%7C%7C835b0446b49f4556fd9b08d708f003ec%7C84df9e7fe9f640afb435aaaaaaaaaaaa%7C1%7C0%7C636987699265120198&sdata=1n6m2CMx2V0DKD37LNMXkiL%2FVgG%2BIGAp%2FOQsrxaFaa4%3D&reserved=0>\nLuistxo Fernandez - LFernandez a bildua codesyntax.com<mailto:LFernandez a bildua codesyntax.com>\nCodeSyntax (+34) 943 821 780\n675 706 553\nAzitain Pol. 3-K